JUSTICE LEAGUE: Zack Snyder Kongsi Gambar Pertama Steppenwolf versi ‘Snyder Cut’

Terdapat banyak masalah dengan filem Justice League versi tayangan pawagam, dan antara yang yang menjadi kecaman Steppenwolf, villain utama filem DC itu.

Agak mengejutkan sebenarnya kerana Joss Whedon berjaya menyampaikan watak antagonis Loki dan Ultron dalam filem MCU, tetapi gagal berbuat demikian selepas mengambil-alih projek Justice League dari Zack Snyder.

Whedon membuatkan Steppenwolf sangat teruk dengan CGI yang mengecewakan, malah penampilannya dalam Justice League tidak sehebat seperti yang diperkenalkan Snyder dalam adegan yang dipotong dari filem Batman V Superman: Dawn of Justice.

Batman V Superman: Dawn of Justice.

Kini, kekecewaan peminat mungkin terubat dalam Justice League versi Snyder. Pengarah tersebut menjanjikan versinya akan jauh berbeza dari versi pawagam, dan sudah tentu ia akan menampilkan Steppenwolf yang jauh berbeza.

Bagi membuktikan kata-katanya, pengarah tersebut telah memuatnaik gambar di Vero yang memaparkan versi asal Steppenwolf yang jauh lebih ‘badass’ dari versi Joss Whedon. Anda oleh saksikan gambar tersebut dibawah.

Selepas berkempen bertahun-tahun, Warner Bros. akhirnya melepaskan filem Justice League versi suntingan Zack Snyder dengan bajet tambahan sekitar $20 hingga $30 juta. Filem tersebut akan disiapkan sepenuhnya mengikut visi Snyder dan akan mula menemui penonton tahun hadapan di perkhidmatan streaming HBO Max.

Justice League ditulis oleh Chris Terrio berdasarkan cerita dari Zack Snyder dan Terrio. Ditayangkan pada 2017, filem adiwira DC ini menerima ulasan bercampur-campur dari pengkritik dan peminat, dan dianggap gagal dipentas box office apabila hanya meraih $658 juta dolar berbanding kos pembikinan yang mencecah $300 juta dolar.

Justice League versi Snyder akan ditayangkan di HBO Max pada pertengahan 2021.


The Walking Dead premieres final season today exclusively on Disney+ Hotstar

The beginning of the end is upon us! Fans of hit series The Walking Dead will not want to miss the eagerly anticipated premiere of Season 11 when it premieres exclusively on Disney+ Hotstar this Friday, 27 August. This also marks the show’s final season after a successful 11-year run, with new episodes to be released weekly on Fridays.

The Walking Dead follows a group of survivors who must fight to stay alive in a zombie-infested post-apocalyptic world. This new season will introduce bigger and more dangerous threats as the characters continue to evade the “walkers” and follows the groups’ encounter with a large community of nearly 50,000 survivors, the Commonwealth. We will pick up from the last season with Daryl, Maggie, and Negan on a mission to confront the Reapers whilst Eugene must find aid for Alexandria.

Fans can expect the return of many familiar faces, including Norman Reedus as Daryl, Melissa McBride as Carol, Christian Serratos as Rosita, Josh McDermitt as Eugene, Seth Gilliam as Father Gabriel, Ross Marquand as Aaron, Khary Payton as Ezekiel, Jeffrey Dean Morgan as Negan, Nadia Hilker as Magna, Cassady McClincy as Lydia, and Eleanor Matsuura as Yumiko. Additionally, the new season will also be welcoming back fan-favourites Maggie, played by Lauren Cohan, and Connie, played by Lauren Ridloff.

The Walking Dead’s final season will be it’s biggest one yet with executive producer and third-time showrunner Angela Kang leading the production.

For those new to the series, join the zombie apocalypse and catch all ten seasons of The Walking Dead, available for streaming now on Disney+ Hotstar.

Malaysians can stream all episodes on Disney+ Hotstar by subscribing to the service directly at DisneyPlusHotstar.my or via the Disney+ Hotstar app on Android and iOS devices, for RM54.90 for three months. Access Disney+ Hotstar on Astro at incredible deals. Astro Movies Pack customers (CH411 – CH416) must activate via astro.com.my/Disney to immediately start streaming Disney+ Hotstar.


10 K-Drama Yang Kini Sudah Berusia 10 Tahun

Kami percaya, mesti terdapat pembaca artikel ini pasti sudah lama mengikuti drama-drama dari Korea Selatan. Mungkin ada yang sudah 5 tahun terjebak dengan K-Drama, dan mungkin juga ada yang lebih lama. Kami di Kakimuvee ingin kongsikan kepada anda semua, 10 drama popular Korea Selatan yang kini sudah berusia 10 tahun. Dalam senarai ini, terdapat drama yang pernah mencapai rating tertinggi, dan ada juga yang telah mencipta fenomena.

Nak tahu drama apa yang tersenarai? anda boleh saksikan senarai-senarai dibawah yang bersumberkan dari laman web Soompi.com.

Stesen TV: KBS
Tarikh Siaran: 6 Januari – 25 Mac 2010 (24 episod)
Lakonan: Jang Hyuk, Oh Ji Ho, Lee Da Hae, Gong Hyung Jin, Lee Jong Hyuk, Kim Ji Suk

Drama aksi sejarah Korea Selatan yang ditetapkan pada zaman Dinasti Joseon. Ia berkisarkan tentang seorang pemburu hamba (lakonan Jang Hyuk) yang cuba menjejaki seorang bekas Jeneral yang menjadi hamba dalam pelarian (Oh Ji-ho) serta mencari wanita yang dicintainya (Lee Da- hae).

Stesen TV: MBC
Tarikh Siaran: 22 Mac – 12 Oktober 2010 (60 episod)
Lakonan: Han Hyo Joo, Ji Jin Hee, Lee So Yeon, Bae Soo Bin, Oh Yeon Seo

Merupakan drama yang diadaptasikan dari sejarah. Ia berkisarkan tentang seorang petani, Dong-Yi yang kemudiannya dikenali sebagai sebagai Choi Suk-bin (Han Hyo-Joo) Choi bekerja di istana sebagai pembantu air. Raja Sok-jong kemudian memilih Choi sebagai gundiknya, dan kemudiannya akan melahirkan Yeong-jo, anak kedua Raja Sok-jong dan bakal menjadi raja Joseon seterusnya.

Stesen TV: MBC
Tarikh Siaran: 31 Mac – 20 Mei 2010 (16 episod)
Lakonan: Son Ye Jin, Lee Min Ho, Kim Ji Suk, Wang Ji Hye, Ryu Seung Ryong, Im Seulong

Jin-ho Jeon adalah seorang pemuda yang sangat bergaya dengan penampilan yang sempurna. Jin-ho juga mempunyai beberapa kelemahan termasuk terlampau memberi fokus diri sendiri dan obsesi dengan kebersihan. Jin-ho Jeon kemudiannya bertemu Gae-in Park (Son Ye-Jin), seorang wanita yang dikecewakan cinta dan mahu mencari rakan sebilik yang terdiri daripada lelaki homoseksual. Disebabkan mahu hidup bersama wanita tersebut, Jin-ho perlu berpura-pura menjadi homoseksual.

4. Baker King, Kim Tak Goo (Bread, Love and Dreams)

Stesen TV: KBS
Tarikh Siaran: 9 Jun – 16 September 2010 (30 episod)
Lakonan: Yoon Shi Yoon, Eugene, Joo Won, Lee Young Ah

Ia menceritakan kisah seorang tukang pembuat roti muda yang menghadapi pelbagai cabaran untuk mencapai arah matlamatnya menjadi tukang pembuat roti terbaik di Korea. Kisah ini berlaku pada tahun 1970-an hingga 1990-an, bermula selepas konsepsi dan penamatnya ketika dia sampai di pertengahan 20-an

5. My Girlfriend is a Gumiho

Stesen TV: SBS
Tarikh Siaran: 11 Ogos – 30 September 2010 (16 episod)
Lakonan:  Lee Seung Gi, Shin Min Ah, No Min Woo, Hyomin, Park Soo Jin

Drama romantik komedi yang menceritakan kisah diantara Cha Dae Woong (Lee Seung Gi) dan Mi Ho (Shin Min Ah). Cha Dae Wong, seorang pelakon aksi yang semakin menyinar, secara tidak sengaja musang mistik yang memiliki sembilan ekor, yang kemudiannya menamakan sebagai Mi Ho. Kedua-duanya kemudian membantu sesama sendiri – dimana Dae Woong membantu Mi Ho menjadi manusia, manakala Mi Ho meminjamkan kepada Dae Woong kuasa mistikalnya – sehinggalah mereka berdua jatuh hati semasa sendiri.

6. Secret Investigation Record (Joseon X-Files: Secret Book)

Stesen TV: tvN
Tarikh Siaran: 20 Ogos – 29 Oktober 2010 (12 episod)
Lakonan:  Kim Ji Hoon, Im Jung Eun, Kim Kap Soo, Jo Hee Bong, Jun So Min

Dalam era sejarah alternatif Joseon, terdapat kemungkinan fenomena makhluk asing yang direkodkan oleh orang-orang dalam kerajaan. Inspektor Kim Hyung-Do (Kim Ji-Hun) menyertai kumpulan ini kerana dia berharap dapat mendedahkan kebenaran yang membawa kepada kematian mentornya. Walaupun dia cuba menjauhi pekara tahyul dan mencari penjelasan yang logik, rakan penyiasatnya Heo Yoon-Yi (Lim Jung-Eun) mendekati setiap kes dengan minda terbuka dan rahsiannya yang tersendiri.

Stesen TV: KBS
Tarikh Siaran: 30 Ogos – 2 November 2010 (20 episod)
Lakonan: Park Min Young, Park Yoochun, Yoo Ah In, Song Joong Ki, Seo Hyo Rim

Berdasarkan novel The Lives of Sungkyunkwan Confucian Scholars tulisan Jung Eun-gwol yang diterbitkan pada 2007. Drama ini ditetapkan pada zaman dinasti Joseon di mana perempuan tidak dibenarkan untuk menerima pendidikan. Bagaimanapun, untuk membantu keluarganya dan adiknya yang sakit, Kim Yoon Hee (Park Min Young) menyamar sebagai adiknya dan secara rahsia mendaftar di Sungkyunkwan, sebuah institusi pendidikan yang berprestij.

Stesen TV: MBC
Tarikh Siaran: 1 September – 21 Oktober 2010 (16 episod)
Lakonan: Jung So Min, Kim Hyun Joong, Lee Tae Sung, Lee Si Young

“Kiss Playful” adalah remake dari drama hit dari Taiwan dan manga Jepun berjudul “It Started With A Kiss.” Ia berkisaran tentang kisah romantik diantara Baek Seung-Jo (Kim Hyun-Joong), seorang lelaki muda yang sombong tetapi memiliki IQ yang genius, dan Oh Ha-Ni (Jung So-Min), seorang wanita muda yang kurang bernasib baik dari segi pelajaran, tetapi memiliki yang kental. Oh Ha-Ni sangat meminati Baek Seung-Jo, tetapi sering ditolak, namun dia tidak berputus asa untuk mencari jalan memikat jejaka kesukaannya itu.

Stesen TV: KBS
Tarikh Siaran: 29 September – 8 Disember 2010 (20 episod)
Lakonan: Rain, Lee Na Young, Lee Jung Jin, Yoon Jin Seo, Daniel Henney

Semasa Perang Korea, sejumlah besar wang telah hilang. Namun, selepas 60 tahun kemudian, wang itu telah muncul semula, dan menyebakan kekacauan di seluruh dunia. Jin Yi (Lee Na Young), seorang wanita yang mempunyai motif tersembunyi, telah meminta bantuan Ji Woo (Rain), seorang penyiasat persendirian. Rancangan wanita tersebut menjadi rumit disebabkan percintaan di antara mereka yang tidak dijangka. Dalam masa yang sama, mereka berdua turut diburu lelaki misteri yang hanya dikenali sebagai Melchidec.

Stesen TV: SBS
Tarikh Siaran: 13 November 2010 – 16 Januari 2011 (20 episod)
Lakonan:  Ha Ji Won, Hyun Bin, Yoon Sang Hyun, Kim Sa Rang, Lee Jong Suk

Drama popular yang masih segar sehinggakini. Mengisahkan tentang Kim Joo Won (Hyun Bin), seorang CEO yang sombong dan sentiasa mementingkan kesempurnaannya, dan Gil Ra Im (Ha Ji Won), seorang wanita yang miskin tetapi baik hati, dan merupakan pelakon lagak ngeri. Pertemuan mereka yang tidak disengajakan telah menimbulkan pekara-pekara sulit, sehinggalah berlaku pekara pelik dan aneh, dimana mereka telah bertukar badan.


THE BATMAN: Penggambaran Sudah Selesai, Matt Reeves Kongsi Gambar Belakang Tabir

Pandemik COVID-19 benar-benar memberi impak kepada penggambaran “The Batman“. Selepas terhenti beberapa kali disebabkan penularan penyakit dikalangan kru termasuklah bintang utamanya, Robert Pattinson, akhirnya filem arahan Matt Reeves itu telahpun selesai menjalani penggambaraan.

Bagi mengabdikan memorinya, Reeves telah kongsikan gambar belakang tabir pada hari terakhir penggambaran kepada peminat. Anda boleh lihatnya dibawah.

“The Batman” ditetapkan dalam dunianya sendiri dan tidak berkait dengan DCEU. Ia akan menceritakan tahun kedua Bruce Wayne sebagai Batman yang mana ia akan mengikuti beberapa siri pembunuhan yang membuka sejarah rasuah di bandar Gotham dan bagaimana keluarga Bruce dikaitkan.

The Batman dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál.

Warner Bros. menetapkan tarikh tayangan “The Batman” pada 4 Mac 2022.

View this post on Instagram            A post shared by @mattreevesla


Review Filem: Kerana Korona (2021)

Pandemik COVID-19 di Malaysia masih belum reda bahkan saat review ini ditulis, Malaysia masih mencatatkan kes baharu harian dengan catatan empat angka. Sekaligus memaksa industry layer gergasi negara terus ditutup bagi mengekang penularan wabak COVID-19 ini. Justeru itu, platform digital menjadi pilihan pengeluar filem untuk terus menyediakan bahan tontonan kepada rakyat Malaysia. Tinggal lagi hanyalah...

Review Filem: Kerana Korona (2021)

Pandemik COVID-19 di Malaysia masih belum reda bahkan saat review ini ditulis, Malaysia masih mencatatkan kes baharu harian dengan catatan empat angka. Sekaligus memaksa industry layer gergasi negara terus ditutup bagi mengekang penularan wabak COVID-19 ini.
Justeru itu, platform digital menjadi pilihan pengeluar filem untuk terus menyediakan bahan tontonan kepada rakyat Malaysia. Tinggal lagi hanyalah kualiti bahan tayangan itu sahaja yang menjadi tanda tanya.
2021 ini Astro Shaw tampil dengan buah tangan terbaharu mereka melalui sebuah filem arahan Khabir Bhatia yang berjudul “Kerana Korona”.
Mengambil sempena dengan kisah penularan wabak COVID-19 dan perlaksanaan Perintah Kawalan Pergerakan di Malaysia yang bermula pada 18 March 2020 yang lalu, pihak produksi telah menerapkan konsep tersebut dalam filem terbaharu mereka pada kali ini.
Filem ini memaparkan tiga kisah pada latar watak yang berlainan antara satu sama lain namun masih lagi berkait-hubung antara satu sama lain.

Kisah orang tua di kampung dijalin dengan gelagat anak anak mereka di kotaraya yang menjalani kehidupan masing masing dalam menelusuri kehidupan mereka meniti hari hari dalam Perintah Kawalan Pergerakan.
Kisah-kisah ini agak menarik untuk diperhatikan kerana ia berkait rapat dengan rakyat Malaysia pada ketika ini. Yang tua dengan gaya mereka di kampung mengamalkan segala petua yang disebarkan melalui media sosial berkenaan virus corona ini sehinggalah gelagat mereka yang culas untuk memakai pelitup hidung dan mulut ketika berada di luar rumah.
Berlainan pula dengan kisah mereka yang di bandar. Yang bekerja sebagai anggota kesihatan dengan gelagat mereka sehinggalah mereka yang bekerja dari rumah dengan telatah anak anak yang memeningkan kepala para ibubapa.
Konsep ini dilihat agak menarik kerana ia berada sangat dekat dengan rakyat Malaysia pada ketika ini. Akan tetapi, konsep hanya tinggal pada konsep kerana penceritaan yang diceritakan hanya sekadar pada permukaannya sahaja.
Setiap isu yang ditimbulkan tidak dihidangkan secara keseluruhan atau lebih dalam mungkin kerana limitasi kewangan atau pergerakan yang dialami oleh pihak produksi.
Jelas, Kerana Korona ini hanyalah untuk tontonan santai sesama ahli keluarga sahaja dan bukannya untuk mereka yang mencari bahan tontonan yang mencabar minda ketika menonton.

                   Rating Kakimuvee

3/5


Senyap! Trailer Terbaru A Quiet Place Telah Dilancarkan

Trailer filem seram terbaru yang bakal membuatkan anda berdebar, A Quiet Place telah dilancarkan sebentar tadi. Anda boleh tonton trailer tersebut dipemain video dibawah.

A Quiet Place dibintangi oleh pasangan suami isteri, John Krasinski dan Emily Blunt dan diarahkan sendiri oleh John Krasinski. Berlatarbelakangkan zaman ‘post apocalypse’, A Quite Place mengisahkan sebuah keluarga yang perlu hidup dalam keadaan senyap untuk mengelakkan dari dibunuh makhluk supernatural yang memburu mangsanya sekirannya mendengar sebarang bunyian.

Dengan tagline “If they hear you, they hunt you”, filem ini akan menampilkan dialog yang sangat minimal kerana senyap adalah kunci untuk keluarga ini selamat.

A Quiet Place diterbitkan oleh Michael Bay dan lakonlayar ditulis oleh John Krasinski bersama-sama Andrew Form dan Brad Fuller.

Anda rasa Don’t Breathe mendebarkan? tonton filem ini yang bakal ditayankan pada 6 April 2018


“Doctor Strange in the Multiverse of Madness” Bakal Menyaksikan Chris Evans Kembali Ke MCU Sebagai Captain….?

Filem-filem Marvel Cinematic Universe (MCU) penuh dengan khabar angin dan teori peminat, ini termasuklah Doctor Strange in the Multiverse of Madness yang mana ia turut dikaitkan dengan khabar angin yang cukup menarik.

Sebelum ini, media antarabangsa melaporkan bahawa Chris Evans sedang dalam rundingan dengan Marvel Studios untuk kembali meneruskan peranan Captain America dalam beberapa filem MCU.

Kini, laman Giant Freaking Robot pula memberikan berita yang cukup menarik kepada peminat.

Menurut laman itu, Evans akan kembali sebagai Steve Rogers dalam sekuel Doctor Strange, tetapi bukanlah sebagai Captain America, sebaliknya sebagai Captain HYDRA dari jalan cerita komik Secret Empire.

Selain itu juga, Evans turut dikhabarkan akan menyarung semula sut Fantastic Four untuk memainkan kembali peranan sebagai Human Torch. Idea yang pelik, tetapi agak menarik memandangkan Fantastic Four akan membuat kemunculan dalam MCU.

Apapun, laporan dari Giant Freaking Robot boleh dianggap khabar angin dan mungkin ianya teori dari peminat. Kita perlu menunggu pengesahan rasmi dari Marvel Studios atau pelakon itu sendiri mengenai kepulangan semula Steve Rogers ke MCU.

Doctor Strange in the Multiverse of Madness digambarkan sebagai filem seram pertama MCU. Benedict Cumberbatch akan meneruskan peranannya sebagai Dr. Stephen Strange, bersama-sama Elizabeth Olsen sebagai Wanda Maximoff aka Scarlet Witch.

Menurut Kevin Feige, rancangan terbaru Disney+, WandaVision dan Loki akan memberi kesan langsung kepada peristiwa dalam sekuel Doctor Strange akan datang.

Filem sekuel ini diarahkan oleh Sam Raimi (Spider-Man), yang menggantikan tempat Scott Derrickson, manakala pengarah Loki, Michael Waldrona akan menulis lakonlayar. Chiwetel Ejiofor dan Benedict Wong turut dilaporkan kembali sebagai Baron Mordor dan Wong.

Doctor Strange in the Multiverse of Madness akan dilancarkan pada 25 Mac 2022


Marvel Studios Memiliki 7000 Karakter Marvel

Walaupun Marvel tidak memiliki hak terhadap karakter-karakter X-Men dan Fantastic Four, mereka masih mampu untuk menggunakan karakter yang sedia ada untuk dijadikan sebagai filem atau rancangan televisyen.

Menurut laman web Screenrant.com, sejak bertahun yang lalu, Marvel telah memiliki kembali beberapa karakternya yang sebelum ini dijual pada beberapa studio. Cuma buat masa ini karakter-karakter X-Men dan Fantastic Four masih belum dapat dimiliki kembali oleh Marvel. Begitu juga karakter-karakter Spider-Man yang dimiliki oleh pihak Sony.

Meskipun kekurangan karakter-karakter utama, Marvel masih mampu menghasilkan sebuah filem superhero yang diminati peminat-peminat filem masakini. Malah perjanjian diantara kedua-dua syarikat filem tersebut berjaya merealisasikan kemunculan watak Spider-Man dalam dunia MCU (Marvel Cinematic Universe).

Laman web Screnrant.com juga melaporkan Marvel kini memiliki hak terhadap 7000 karakter-karakter Marvel. Pekara tersebut disahkan sendiri oleh CEO Disney, Bob Iger.

Masih terdapat banyak karakter-karakter utama Marvel yang belum diperkenalkan di layar perak mahupun dalam siri televisyen. Blade, Moon Knight, She-Hulk, Ms. Marvel, Adam Warlock antara karakter utama yang bila-bila masa sahaja boleh digunakan oleh Marvel Studios untuk diperkenalkan dalam Marvel Cinematic Universe. Walaupun usaha untuk mendapatkan karakter-karkater X-Men dan Fantastic Four dari Fox tampak samar dan membeli hak karakter-karakter dalam Spider-verse milik Sony nampak mustahil, Marvel Studio masih mempunyai banyak pilihan karakter untuk mereka perkenalkan dalam filem mahupun siri televisyen.


Lembaran Baru Kisah Hariz & Izzah Bermula Dalam Trailer Ombak Rindu The Series

Bagi yang meminati siri Ombak Rindu, jangan lepaskan peluang untuk saksikan Ombak Rindu the Series arahan  pengarah tersohor tanah air, Osman Ali

Bersama Infinitus Entertainment, iflix bakal melengkapi kisah trilogi ini dengan adaptasi bersiri Cinta Tiada Akhirnya (Ombak Rindu 2) dan Rindu Cintaku (Ombak Rindu 3), yang berkisar tentang perjalanan Hariz dan Izzah menempuhi onak ranjau percintaan setelah rahsia gelap muncul kembali.

Cinta Tiada Akhirnya (Ombak Rindu 2)

Mini-series empat episod ini dibintangi pelakon popular tempatan, seperti Remy Ishak sebagai Hariz, Izara Aishah sebagai Izzah, Diana Danielle sebagai Mila, Hanna Aqeela sebagai Elin, dan Uqasha Senrose sebagai Hazirah.

Ombak Rindu the Series boleh ditonton diplatform penstriman Iflix mulai 5 Disember ini.


Review Filem: Kidnapped (2020)

Sepintas lalu tanpa melihat poster dan trailer, pastinya anda semua boleh mengharapkan sesuatu yang luar biasa berdasarkan tajuk filem ini sahaja. Kidnapped merupakan satu lagi buah tangan dari produksi tempatan yang menemui para penonton di pawagam pawagam terpilih seluruh Malaysia.

Sebuah filem yang berkonsepkan penculikkan dan jenayah akibat daripada dendam perniagaan. Akan tetapi itu hanyalah pengenalan kepada filem ini sahaja kemudian pihak produksi bermain dengan garis masa dua tahun selepas itu untuk memulakan penculikkan yang kelihatan samar samar akan motifnya.

Filem ini berdurasi hanya 80 minit namun jangan disangka air yang tenang tiada buaya, jangan disangka durasi pendek itu tidak mampu menyeksa anda bahkan ia lebih dari sekadar cukup untuk menyeksa mata dan telinga anda sepanjang menonton filem ini. Visual yang begitu buruk dijamu kepada penonton seolah olah dirakam menggunakan telefon pintar android kelas pertengahan dengan sokongan gimbal dan tanpa jurukamera yang berpengalaman.

Autofocus yang dilihat sering berubah ubah kadar zoomnya menyakitkan lagi mata semasa menonton filem ini. Overexposure juga menjadi masalah yang tidak dapat diatasi oleh pihak produksi. Hal ini diterukkan lagi dengan kualiti audio yang buruk mungkin kesan daripada penggunaan “software” pembatalan hingar (noise reduction) yang terlalu tinggi seterusnya menyebabkan kualiti audio filem ini terjerumus ke lembah yang hina.

Penceritaan dalam filem ini juga dilihat sedikit keliru akan ke mana arah tujunya sendiri. Walaupun filem ini dibantu dengan suara latar menceritakan serba sedikit perkara yang berlaku, namun itu tidak cukup untuk membantu filem ini bersinar. Penggunaan kesan bunyi yang agak bingit beserta “camera angle” yang melampau lampau juga tidak membantu untuk kualiti filem ini dinaikkan.

Ada beberapa babak dilihat menggunakan teknik dubbing bagi menjelaskan lagi audio suara pelakon supaya dapat dinikmati oleh penonton. Namun itu semua hanyalah penambah malapetaka bagi filem malang ini. Suara jalan dulu baru mulut gerak.

Sekiranya tahun 2019, kita ada sebuah filem yang bertajuk Homestay Permainan Maut, manakala untuk 2020 kita ada Kidnapped yang mana berpotensi untuk dinobatkan filem paling teruk 2020.

Secara keseluruhannya, filem ini tidak ubah seperti projek video sekolah rendah yang ditugaskan oleh guru kepada anak murid mereka untuk mengenali aspek aspek kesalahan dalam pembuatan video.

P/s : kalau korang nak tido dalam panggung selama 1jam 20minit… Boleh beli tiket filem ni… Kau ingat senang ke nak cari villain practice weight training angkat tong gas.


Tom Hiddleston Dedahkan Peranan Dr. Strange Dalam Thor: Ragnarok

Dalam post-mid credit filem Dr. Strange  yang lalu ada menunjukan yang Thor sedang berbual bersama Dr. Strange yang mana dia juga menggunakan kuasa magiknya untuk mengisi semula beer kedalam mug Thor. Kuasa magik yang dimikili oleh Dr. Strange telah menganggumkan Thor dan scene tersebut memberi hint bahawa, Dr. Strange bakal membuat kemunculan dalam filem Thor: Ragnarok yang akan ditayangkan tahun ini.

Malah, official sinopsis turut mengesahkan yang Dr. Strange akan bersama-sama Thor dan Hulk menghadapi musuh galaksi.

“Thor: Ragnarok in November brings together Thor, the Hulk, and Doctor Strange to face off against intergalactic baddies both familiar and new.”

Bagaimanapun, peranan yang dibawa oleh Dr. Strange tidak diketahui, tetapi, Tom Hiddleston yang membawa watak villian terkenal dalam MCU, Loki telah mengesahkan pembabitan Dr. Strange dan memberi sedikit klu mengenai peranan Dr. Strange dalam filem Thor: Ragnarok. Beliau bercakap semasa di temuramah oleh MTV News semasa hari anugerah Golden Globe.

“Let’s put it this way: Doctor Strange has very intensely cerebral time-bending powers. … At the end of Thor: The Dark World, Loki is on the throne. What happened to Odin? … Maybe Doctor Strange has to help out with that particular conundrum.”

Mungkin Dr. Strange akan menggunakan abiliti magik yang dimiliki olehnya untuk membantu memulihkan Odin dan juga menyertai Thor dan The Hulk dalam menghadapi villian yang juga master dalam ilmu magic dan mistikal iaitu Hela.
Jadi, apapun peranan Dr. Strange dalam filem ini, ia mungkin sangat penting dalam membantu Thor untuk mengenalpasti apa yang terjadi kepada Odin dalam filem The Dark World dan membantunya menghadapi Hela dan menyelamatkan Asgard dari ditawan oleh Loki dan Hela.


Kenali Poison Ivy Dalam Video Character Spot Siri Animasi Harley Quinn

DC Universe telah melancarkan video ‘character spot’ Harley Quinn yang memberikan sedikit gambaran mengenai karakter Poison Ivy dalam siri animasi akan datang. Aktres Lake Bell membawa suara untuk watak Pamela Isley, a.k.a. Poison Ivy. Anda boleh saksikan video tersebut dibawah.

Bintang sitkom Big Bang Theory, Kaley Cuoco menyumbangkan suara untuk watak utama Harley Quinn. Dia turut disertai Alan Tudyk sebagai Joker, Ron Funches sebagai King Shark, JB Smoove sebagai Frank the Plant, Jason Alexander sebagai Sy Borgman, Wanda Syke sebagai Queen of Fables, Giancarlo Esposito sebagai Lex Luthor, Natalie Morales, Jim Rash sebagai Riddler, Diedrich Bader sebagai Batman, Tony Hale sebagai Dr. Psycho, Chris Meloni sebagai Commissioner Gordon, Rahul Kohli sebagai Scarecrow, Sanaa Lathan sebagai Catwoman, Vanessa Marshall sebagai Wonder Woman dan Jacob Tremblay sebagai Robin.

Siri animasi ini akan mengisahkan penggembaraan Harley Quinn selepas berpisah dengan Joker. Ia akan memberi fokus kepada Harley bersama-sama dengan Poison Ivy dan beberapa karakter DC yang lain dimana mereka cuba membantu antara satu sama lain untuk mendapatkan tempat di meja paling besar dalam organisasi villain, iaitu Legion of the Doom.

Cuoco turut bertindak selaku penerbit bersama-sama Justin Halpern, Patrick Schumacker, dan Dean Lorey. Harley Quinn akan disiarkan di platform penstriman video DC Universe mulai 29 November ini.


Pelakon Crocodile Dundee Meninggal Dunia Akibat COVID-19

Pelakon siri televisyen YOU, Mark Blum,69, dilaporkan meninggal dunia pada Rabu akibat kompilkasi jangkitan kornavirus.

Pelakon yang pernah membintangi filem Desperately Seeking Susan dan Crocodile Dundee itu meninggal dunia di Hospital New York Presbyterian selepas didiagnosis dijangkiti virus itu minggu lepas.

Menurut isterinya, Janet Zarish berkata mereka tidak pernah keluar negara atau berhubung dengan sesiapa yang dijangkiti.

Syarikat pengendali teater New York, Playwrights Horizons mengumumkan kematian aktor itu pada Khamis di akaun Twitter.

With love and heavy hearts, Playwrights Horizons pays tribute to Mark Blum, a dear longtime friend and a consummate artist who passed this week. Thank you, Mark, for all you brought to our theater, and to theaters and audiences across the world. We will miss you. pic.twitter.com/NMVZFB5hPb
— Playwrights Horizons (@phnyc) March 26, 2020

“Dengan berat hati dan rasa kasih, Playwrights Horizons mengucapkan takziah kepada Mark Blum, rakan lama dan artis hebat yang pergi meninggalkan kita minggu ini.

“Terima kasih, Mark, di atas sumbangan anda kepada teater ini, dan teater juga penonton lain di seluruh dunia. Kami merindui mu.”

Blum dilahirkan pada 14 Mei 1950. Antara filem yang pernah dibintanginya termasuk Blind Date, Eighties dan Lovesick.

Penglibatan terbaharu Blum adalah dalam siri psikothriller televisyen YOU di mana mendiang memegang watak sebagai pemilik kedai buku bernama Mooney.

Siri TV lain yang dibintanginya termasuk Roseanne, New York Undercover, CPW, The West Wing, NYPD Blue dan Frasier.


Review Filem: 21 Bridges

Selepas berjaya membawakan watak adiwira T’Challa / Black Panther dalam filem-filem Marvel, lakonan Chadwick Boseman kini menjadi tumpuan para peminat filem. Filem terbarunya, 21 Bridges memberikan sedikit kelainan pada lakonannya dimana dia membawa watak Andre Davis, seorang detektif polis yang sangat tegas dan berintergriti tinggi.

Filem aksi thriller ini dimulakan dengan satu babak yang cukup suram dimana ia memaparkan ‘flashback’ Andre Davis berada di gereja semasa majlis pengebumian ayahnya, seorang anggota polis yang telah mati dibunuh penjenayah. Selepas hampir 19 tahun, filem ini membawa penonton kembali ke masa sekarang dimana Davis telahpun menjadi seorang detektif. Sebagai seorang yang cukup tegas dalam membanteras jenayah, dia telah dipanggil oleh bahagian Siasatan Dalaman kerana sering membunuh para penjenayah. Namun dia menjelaskan, perbuatannya itu dibuat berdasarkan justifkasi sewaktu kejadian.

Plot utama 21 Bridges bermula pada bahagian kedua dimana beberapa anggota polis telah dibunuh secara kejam oleh dua penjenayah sewaktu melakukan rompakan. Kejadian malang itu mengejutkan seluruh pasukan Polis New York, dan Davis telah diberi tugasan untuk menyiasat dan menangkap si pelaku dengan segera. Dia disertai oleh pegawai polis dari bahagian Narkotik, Frankie Burns (Sienna Miller). Pada awalnya Davis terganggu dengan kehadiran Burns, tetapi disebabkan rompakan itu melibatkan sejumlah besar dadah, dia terpaksa bekerjasama dengan Burns.

Siasatan Davis sekali lagi terganggu apabila dua pegawai Persekutuan FBI mula campurtangan. Davis yang mempunyai perancangannya sendiri telah meminta FBI agar tidak menganggu tugasnya, tetapi permintaannya tidak dipersetujui Datuk Bandar, pihak FBI dan ketua polis, Captain McKenna  (J.K. Simmons). Davis sekali lagi membuat satu lagi permintaan, iaitu menutup bandar Manhattan serta 21 jambatan yang menghubungkan bandaraya tersebut, dan memberi masa sehingga jam 5 pagi untuk pasukannya menangkap penjenayah. Jika gagal mereka akan melepaskan kes kepada pihak FBI.

Pembuka cerita 21 Bridges dibuat dengan cukup kuat sekali. Paparan babak ‘flashback’ dan perjumpaan Davis bersama anggota Bahagian Dalaman memberi maksud yang cukup mendalam. Plot menjadi semakin menarik sebaik sahaja memasuki babak yang menunjukkan dua penjenayah merompak sebuah restoran dan membunuh anggota polis. Boleh dikatakan, separuh masa pertama 21 Bridges diisi dengan jalan cerita yang sangat mendebarkan.

Bagaimanapun, sebaik sahaja melepasi separuh durasi filem, 21 Bridges secara perlahan-lahan mula terjerumus tema polis baik / polis jahat yang begitu klise. Memandangkan Hollywood sering menghasilkan filem bertemakan polis baik / polis jahat, plot twist dan penamat filem menjadi sangat mudah untuk dijangka.

Antara kelebihan 21 Bridges adalah adegan aksinya cukup intense. Babak yang melibatkan tembak-menembak tidak dibuat secara berlebihan. Kebiasannya filem-filem seperti ini akan menjual adegan-adegan tembak-menembak sehingga kadang kala menjadi sangat mengarut, tetapi 21 Bridges menterjemahkannya dengan lebih realistik, pendek tetapi kejam. Selain itu juga, babak kejar mengejar diantara Davis dan penjenayah juga menarik dan memberi debaran yang maksimum.

Chadwick Boseman memberi satu bentuk lakonan yang sangat baik. Pembawakan wataknya cukup berkarisma dan menyakinkan. Selain itu juga, watak-watak dalam filem ini telah digunakan sebaiknya, dan kesemuanya berjaya mewujudkan ketegangan dan konflik. Cumanya, hubungan dinamik diantara karakter Andre Davis dan karakter Frankie Burns lakonan Sienna Miller tidak begitu kuat dan gagal memberi impak besar terutamanya di penghujung filem.

Jika anda meminati filem yang mengangkat tema jenayah dan polis korup, 21 Bridges antara filem saya cadangkan. Selain dari aksinya yang intense dan kejam, suasana filem yang serius serta lakonan mantap Chadwick Boseman menjadi antara faktor utama kenapa anda harus menonton filem arahan Brian Kirk ini.

*21 BRIDGES AKAN DITAYANGKAN DIPAWAGAM TEMPATAN MULAI 2 JANUARI 2020


Song Seung Heon Akan Sertai Kim Woo Bin & Esom Dalam Siri Dystopian Terbaru Netflix “Black Knight”

Song Seung Heon disahkan menyertai Kim Woo Bin dan Esom dalam siri asli terbaru Netflix bertajuk Black Knight. Pelakon itu sebelum dilaporkan sedang dalam rundingan untuk menyertai siri dystopian itu dan penyertaannya disahkan pada 10 Februari.

Sebelum ini, Kim Woo Bin, Esom dan Kang You Seok disahkannya menyertai siri akan datang. Kim Woo Bin akan memainkan peranan penghantar legenda 5-8 yang tidak boleh ditandingi siapa-siapa. Kang You Seok akan memainkan peranan pelarian Sa Wol, yang cemburu dengan kehebatan 5-8 dan berazam untuk menjadi penghantar hebat.

Esom memainkan watak Seol Ah, seorang major dari perisikan tentera yang menjaga Sa Wol seperti keluarganya sendiri dan juga penyelamatnya. Song Seung Heon akan memegang watak penjahat Ryu Seok, anak lelaki tunggal pengurusi Chun Myung Group, yang cemburu dengan pencapaian bapanya. Ryu Seok sangat obses untuk membuktikan dirinya, dan akhirnya berhadapan dengan 5-8.

Berdasarkan webtoon popular dengan nama yang sama, Black Knight ditetapkan pada tahun 2071 dimana dunia mengalami pencemaran udara yang teruk. Orang ramai terpaksa bergantung pada topeng pernafasan untuk bernafas. Hanya satu peratus daripada umat manusia yang terselamat, dan stratifikasi sosial yang ketat telah ditubuhkan di tanah terpencil di Semenanjung Korea.

Pemandu penghantaran memainkan peranan penting dalam sistem ini, dan bagi pelarian, menjadi pemandu penghantaran adalah satu-satunya harapan mereka untuk terus hidup. Di tengah-tengah huru-hara seperti itu, Black Knight mengisahkan seorang pemandu penghantaran legenda “5-8” dengan kemahiran pertempuran yang luar biasa dan seorang pelarian “Sawol” yang memasang impian untuk mengikuti jejak langkahnya.

Pengarah Master, Cold Eyes dan The World of Silence Jo Ui Seok akan mengarahkan siri ini.


Artis Terkenal Kim Jung Gi Meninggal Dunia Pada Usia 47 tahun

Artis terkenal Kim Jung Gi meninggal dunia pada 4 Okt. pada usia 47 tahun

Pada 5 Oktober, telah dilaporkan bahawa artis Kim Jung Gi mengalami serangan jantung sejurus selepas melengkapkan jadual di luar negara di Paris.

Kim Jung Gi berada di lapangan terbang menuju ke New York untuk menghadiri Comic Con, tetapi tidak lama kemudian dia mula mengalami sakit dada. Dia segera dibawa ke hospital untuk rawatan, tetapi malangnya meninggal dunia.

“Selepas melakukan banyak perkara untuk kami, anda kini boleh meletakkan berus anda. Terima kasih, Jung Gi,” dalam satu pengumuman rasmi. Peminat karya seni Jung Gi boleh menghantar nota atau lukisan penghargaan kepada keluarganya melalui e-mel.

Jung Gi sebahagian besarnya terkenal dengan karyanya yang sangat tepat yang merangkumi persekitaran, landskap dan watak yang sangat terperinci. Dia menerbitkan enam buku lakaran asal yang merangkumi beberapa karyanya yang paling dihormati; yang pertama debut pada 2007 manakala yang terakhir dikeluarkan pada 2017.

Jung Gi turut menyumbang kepada beberapa novel grafik dan buku komik popular, termasuk Tiger the Long Tail, Paradis, Third Humanity dan SpyGames.

Dia juga pernah bekerjasama dengan Marvel dan DC Comics serta diiktiraf secara meluas untuk videonya yang mengisahkan penciptaan lukisannya yang panjang dan rumit, salah satunya menjadikannya pemegang Rekod Dunia Guinness untuk “lukisan terpanjang oleh seorang individu.”

Dilahirkan pada tahun 1975 di Korea Selatan, mendiang memperoleh Sarjana Seni dan Reka Bentuk di Universiti Dong-Eui Busan.

pic.twitter.com/nevXSTs7KF— Kim Jung Gi US (@KimJungGiUS) October 5, 2022


Bintang Ola Bola, JC Chee Bawa Watak Kontroversi Dalam Filem Get Hard

JC Chee yang membawakan watak Tauke dalam filem hit tempatan 2016, Ola Bola kembali dalam filem terbaru yang berjudul Get Hard. Untuk filem kali ini, JC Chee dikatakan membawa watak yang cukup sensitif bagi kaum lelaki iaitu watak seorang lelaki yang “mati pucuk”

Menurut JC Chee, dia teruja apabila diberi peluang untuk membintangi filem serta tertarik dengan jalan cerita yang ditampilkan berikutan ia adalah subjek yang cukup sensitif di kalangan golongan lelaki.

“Dalam filem “Get Hard” ini, saya memegang peranan sebagai Tang, seorang lelaki yang berjaya dan cukup cemerlang dalam kerjayanya. Cuma, disebalik kelebihan yang dimiliki itu, Tang sebenarnya seorang sangat kurang keyakinan diri kerana berhadapan dengan masalah mati pucuk,” ujarnya.

Menurut pelakon itu lagi, watak tersebut cukup sukar untuk dibawa olehnya kerana beliau sendiri tidak berdepan dengan masalah mati pucuk.

Selain itu, cabaran lain yang terpaksa dihadapinya dalam filem ini adalah ia bergenre komedi, sedangkan dia belum pernah terlibat dalam filem bergenre komedi sebelum ini.

Get Hard berkisarkan tentang seorang lelaki Tang yang merupakan seorang yang berjaya dalam kerjaya dan menjadi popular di kalangan wanita. Dia mempunyai teman wanita KeLi selama lima tahun dan sepanjang perhubungan, mereka belum pernah berasmara.

Namun semuanya menjadi huru-hara apabila ibu Tang jatuh sakit dan memaksanya untuk berkahwin dalam tempoh 30 hari. Dia yang cemas meminta bantuan rakan-rakannya bagi menyelesaikan masalah yang dihadapinya.

Filem arahan Chan Wai Cheong dan dibintangi oleh JC Chee, Sarah Lian & lain-lain bakal menemui penonton di seluruh negara bulan Mac depan.


Review Drama Korea: Bad Guys (2014)

Drama ini mengisahkan tentang tingginya kadar jenayah di bandar Seoul. Polis dianggap tidak mampu memecahkan kes-kes jenayah yang berleluasa terjadi, khususnya kes pembunuh bersiri.

Pada permulaan episod diceritakan mengenai kematian anak kepada seorang detektif yang diberi gelaran Mad Dog, anaknya dibunuh ketika dia sedang bertugas menangkap suspek pembunuh bersiri tersebut. Masyarakat semakin tidak percaya terhadap polis dan jenayah semakin meningkat setiap hari.
Perkara tersebut membuatkan Detektif Mad Dog menubuhkan Pasukan Penyiasatan Khas secara rahsia, yang tugasnya membantu memecahkan kes-kes jenayah yang tidak mampu diselesaikan oleh polis. Terutama kes pembunuhan bersiri yang menyebabkan detektif itu kehilangan anaknya.

Uniknya, Pasukan Penyiasatan Khas Rahsia ini bukan seperti pasukan lain pada umumnya. Pasukan Khas ini diketuai Detektif Mad Dog yang agak panas baran, dan 3 orang penjenayah berbahaya yang terdiri dari pembunuh upahan, gangster dan pembunuh psikopat.
Drama Bad Guys merupakan drama bersiri yang mempunyai episod yang pendek tetapi kemas dan memberi impak yang cukup besar.

Drama ini agak teliti disusun gerakannya dan digambarkan dengan agak teratur tanpa perlu di pusing-pusing kan jalan ceritanya. Bad Guys cukup mudah dapat dihadam oleh penonton. Tambahan para pelakon yang dipilih sangat tepat membawa peranan masing-masing untuk menyempurnakan satu premis yang menarik diikuti.
4 watak utama mempersembahkan lakonan mereka sesuai dengan karakter. Setiap ahli Pasukan Mad Dogs kelihatan bad ass dengan cara mereka sendiri. Backstory setiap karakter, ditunjuk dengan cara yang memudahkan untuk penonton fahami. Babak pergaduhan terasa organik dengan pengolahan cerita dan karakternya, dan dilaksanakan dengan baik dan cukup seronok untuk disaksikan.
Walaupun drama ini penuh dengan aksi dan agak padat alunan penceritaannya, tetapi ada sesetengah babak diselitkan dengan unsur dramatik yang sesetengahnya agak bersesuaian dan ada juga yang tak perlu pun nak dramatik sangat. Apapun drama ini sangat berbaloi untuk ditonton.
Jumlah Episod: 11 Episod
Rating Kakimuvee: 8/10


Poster “Fantastic Beasts 3” Memperkenalkan Bala Tentera Dumbledore & Ramai Lagi

Menjelang pelancaran trailer terbaru, Warner Bros. Pictures telah mendedahkan poster karakter terbaru Fantastic Beasts 3: The Secrets of Dumbledore, yang menampilkan wajah-wajah baharu dan yang dikenali peminat. Ansuran ketiga Fantastic Beasts ini akan tiba di pawagam pada 15 April 2022.

Poster sebut, yang anda boleh lihat dibawah, memberikan pengenalan kepada tentera pertama Albus Dumbledore yang merangkumi Newt Scamander dan Aberforth Dumbledore. Studio itu juga memberi pandangan pertama pengikut terbaru Grindelwald bersama tiga ahli sihir global, yang peminat akan dapat bertemu dalam filem yang akan datang.

Poster karakter filem Fantastic Beasts 3: The Secrets Of Dumbledore, trailer utama akan dilancarkan pada 25 Februari ini (waktu Malaysia).Filem ini akan ditayangkan pada 15 April 2022.#Kakimuvee#FantasticBeast3 pic.twitter.com/ultzz6TOYo— Kakimuvee (@kakimuvee) February 23, 2022

pic.twitter.com/mrcOaLBVnH— Kakimuvee (@kakimuvee) February 23, 2022

pic.twitter.com/BeJ3fM58z5— Kakimuvee (@kakimuvee) February 23, 2022

pic.twitter.com/je1v7igwQs— Kakimuvee (@kakimuvee) February 23, 2022

pic.twitter.com/ffW5a43e7n— Kakimuvee (@kakimuvee) February 23, 2022

“Profesor Albus Dumbledore tahu ahli sihir Gelap yang berkuasa Gellert Grindelwald sedang bergerak untuk menguasai dunia sihir,” menurut sinopsis rasmi.

“Tidak dapat menghalangnya seorang diri, dia mempercayai Ahli Magizoologi Newt Scamander untuk mengetuai pasukan ahli sihir, dan seorang tukang roti Muggle yang berani dalam misi berbahaya, di mana mereka bertemu dengan binatang lama dan baharu serta bertembung dengan kumpulan pengikut Grindelwald yang semakin meningkat. Tetapi dengan pertaruhan yang begitu tinggi, berapa lama Dumbledore boleh kekal di luar?”

Fantastic Beasts 3: The Secrets of Dumbledore menyaksikan pemenang Oscar Eddie Redmayne kembali sebagai Newt Scamander, bersama-sama Katherine Waterston sebagai Tina Goldstein, Dan Fogler sebagai Jacob Kowalski, Alison Sudol sebagai Queenie Goldstein, Ezra Miller sebagai Credence, Jude Law sebagai Albus Dumbledore, dan Jessica Williams sebagai Profesor Eulalie Hicks

Filem ini juga akan memperkenalkan Mads Mikkelsen (Another Round) sebagai Gellert Grindelwald baharu, watak jahat yang pertama kali dibawakan oleh Johnny Depp.

Pelakon tambahan termasuk: Victoria Yeates sebagai Bunty, William Nadylam sebagai Yusuf Kama, Richard Coyle sebagai Aberforth, Poppy Corby-Tuech sebagai Vinda, Aleksandr Kuznetsov sebagai Helmut, Oliver Masucci sebagai Anton Vogel, Maria Fernanda Cândido sebagai Vicência Santos dan Dave Wong sebagai Liu Tao.

Fantastic Beasts 3: The Secrets of Dumbledore sekali diarahkan oleh David Yates berdasarkan lakonlayar yang ditulis oleh J.K. Rowling dan Steve Kloves.


Warner Bros. Bangunkan Sekuel Animasi “Mortal Kombat”

Selepas Mortal Kombat Legends: Scorpion’s Revenge, Warner Bros. bersedia untuk menghasilkan filem kedua apabila mengumumkan sekuel animasi bertajuk Mortal Kombat Legends: Battle of the Realms. Buat masa ini, tarikh tayangan masih belum diumumkan dan berkemungkinan besar ia akan dilancarkan di platform streaming HBO Max.

TheHollywoodReporter melaporkan barisan pelakon filem terdahulu akan kembali meneruskan peranan masing-masing. Joel McHale dan Jennifer Carpenter akan mengulangi peranan Johnny Cage dan Sonya Blade. Sebilangan besar watak lain yang tidak dibunuh dalam filem sebelumnya akan kembali dalam entri akan datang.

Antara pelakon yang kembali menyumbang suara adalah Jordan Rodrigues sebagai Liu Kang, Patrick Seitz sebagai Scorpion, Artt Butler sebagai Shang Tsung, Dave B. Mitchell sebagai Raiden, Ike Amadi sebagai Jax, Grey Griffin sebagai Kitana dan Fred Tatasciore sebagai Shao Kahn.

Selain itu juga, terdapat beberapa pelakon baru seperti Matthew Mercer yang akan membawa suara Stryker dan Smoke, Bayardo De Murguia sebagai Sub-Zero dan Kuai Liang, Matt Yang King sebagai Kung Lao, Paul Nakauchi sebagai Lin Kuei Grandmaster, Emily O’Brien sebagai Edenian Jade dan ramai lagi.

Pasukan kreatif turut kembali dalam projek akan datang. Ethan Spaulding akan mengarahkan filem Mortal Kombat Legends: Battle of the Realms berdasarkan lakon layar yang ditulis oleh Jeremy Adams. Rick Morales dan Jim Krieg masih berfungsi sebagai penerbit dan Sam Register sebagai penerbit eksekutif.

Pencipta siri Ed Boon akan berkhidmat sebagai konsultan kreatif. Filem animasi ini adalah kerjasama diantara Warner Bros. Animation dan studio permainan video NetherRealm.


Michael Rooker Mahu Bintang The Walking Dead Sertai Marvel

Aktor yang melakonkan watak Yondu dalam filem superhero Marvel, Guardians of the Galaxy, Michael Rooker telah menyuarakan keseronokannya sekirannya dapat berkerjasama dengan salah seorang pelakon siri televisyen terkenal, The Walking Dead dalam filem Guardians of the Galaxy akan datang.

Bintang yang dimaksudkan oleh pelakon terbabit ialah Norman Reedus. Norman Reedus adalah pelakon yang membawakan watak paling “kool” dalam siri televisyen zombie iaitu Daryl Dixon. Daryl adalah antara watak yang paling diminati peminat-peminat The Walking Dead malah Michael dan Norman Reedus pernah berlakon bersama-sama dalam siri tv terbait dengan membawakan watak adik beradik Dixon yang mana Michael memegang watak Merle Dixon, abang kepada Daryl dalam siri The Walking Dead sehingga musim ketiga.

Tidak seperti Daryl yang wataknya masih hidup sehingga musim akan datang The Walking Dead, watak Merle telahpun ditamatkan pada musim ketiga apabila ia dibunuh oleh The Governor.

Populariti Norman Reedus meningkat mendadak sejak lakonannya sebagai Daryl dalam siri TV berkenaan memberi impak yang besar kepada para penonton. Malah menurut Michael Rooker dia seronok berlakon bersama aktor terbabit dalam semasa pengambaran The Walking Dead yang lalu dan berharap mereka berdua dapat berlakon bersama-sama dalam filem Guardians of the Galaxy akan datang.
Namun, keputusan untuk membawa masuk bintang The Walking Dead itu menyertai Marvel Cinematic Universe bergantung kepada keputusan pihak studio dan jadual pengambaraan pelakon terbabit. Apapun kami juga berminat melihat Norman Reedus berlakon dalam mana-mana filem Marvel khususnya Guardians of the Galaxy. Mungkin kita berpeluang melihat Norman membawa senjata lain selain dari busurnya dalam The Walking Dead.
Guardians of the Galaxy Vol. 2 akan ditayangkan di Malaysia pada 27 April ini manakala The Walking Dead akan kembali pada Oktober 2017.

Guardians of the Galaxy Vol. 2


Poster Terbaru Filem Perang “Dunkirk”

Studio Warner Bros. telah mengeluarkan poster terbaru filem arahan Christopher Nolan, Dunkirk yang akan ditayangkan Julai ini.

Filem perang dari pengarah trilogi Dark Knight ini akan mengisahkan ribuan tentera British dan Allied yang terperangkap dan di kepung oleh tentera Nazi di pantai semasa cuba untuk berundur. Mereka terpaksa mencari jalan untuk menyelamat diri dari dimusnahkan atau ditawan oleh tentera Nazi.

Filem ini adalah berdasarkan dari event sebenar yang berlaku diawal permulaan Perang Dunia Kedua iaitu semasa pengunduran besar-besaran tentera berikat dari medan perang di Eropah. Misi yang bersejarah itu dinamakan operasi Dinamo dimana ia merupakan operasi ketenteraan paling berjaya dalam sejarah peperangan.

Dunkirk diarahkan, ditulis dan diterbitkan sendiri oleh Christopher Nolan serta dibintangi oleh pelakon-pelakon seperti Tom Hardy, Fionn Whitehead, Tom Glynn-Carney, Jack Lowden, Harry Styles, Aneurin Barnard, James D’Arcy dan Barry Keoghan,


Trailer Hotel Transylvania 3: A Monster Vacation, Mereka Bercuti Diatas Kapal Peranginan

Dracula, Mavis, Johnny, dan rakan-rakan ‘monster’ kembali lagi, kali ini mereka ingin bercuti di atas kapal peranginan yang cukup besar semasa musim panas. Diterbitkan oleh Sony Animation, filem berjudul Hotel Transylvania 3: A Monster Vacation ini akan mula ditayangkan 13 Julai 2018.

Filem ketiga Hotel Transylvania ini diarahkan oleh Genndy Tartakovsky dan ditulis oleh Michael McCullers. Pelakon-pelakon suara pula terdiri daripada Adam Sandler (Dracula), Selena Gomez (Mavis), Andy Samberg (Johnny), Kevin James (Frank), Fran Drescher(Eunice), Steve Buscemi (Wayne), Molly Shannon (Wanda), David Spade (Griffin), Keegan-Michael Key (Murray) dan Mel Brooks (Vlad).

Hotel Transylvania 3: A Monster Vacation ini mengisahkan Dracula, Mavis, Johnny berserta ahli keluarga dan rakan-rakan mereka bercuti disebuah kapal kruiser yang cukup besar. Dracula kemudian jatuh hati pada kaptel kapal, Ericka yang sebenarnya merupakan berketurunan Abraham Val Helsing, pembunuh raksasa dan juga musuh lama Dracula. Mavis dan rakan-rakan mereka perlu cuba menghentikan Dracula sebelum terlambat.


Review Filem: The White Tiger (2021)

The White Tiger Diadaptasikan dari Novel Pemenang Hadiah Booker 2008 berjudul sama karya Aravind Adiga, The White Tiger membawa penonton melihat perjalanan hidup seorang lelaki dalam dunia yang terbahagi kepada dua lapisan masyarakat, iaitu kasta tinggi dan rendah, dalam bentuk penceritaan yang menarik, komedi gelap dan sinikal.  Ya, mungkin Bollywood sudah lama memaparkan cerita sebegini, tetapi...

Review The White Tiger

The White Tiger

Diadaptasikan dari Novel Pemenang Hadiah Booker 2008 berjudul sama karya Aravind Adiga, The White Tiger membawa penonton melihat perjalanan hidup seorang lelaki dalam dunia yang terbahagi kepada dua lapisan masyarakat, iaitu kasta tinggi dan rendah, dalam bentuk penceritaan yang menarik, komedi gelap dan sinikal.
Ya, mungkin Bollywood sudah lama memaparkan cerita sebegini, tetapi acuan Hollywood tidak kurang hebatnya, lebih-lebih lagi apabila ia diarahkan oleh Ramin Bahrani, pengarah Amerika berketurunan Iran yang terkenal dengan kreativitinya dalam filem Man Push Cart serta beberapa filem lain.
The White Tiger menceritakan kisah Balram (Adarsh Gourav), seorang kanak-kanak miskin dari luar bandar yang menjadi seorang usahawan berjaya di bandar besar Bangalore. Ini bukanlah filem inspirasi, tetapi lebih kepada filem yang menceritakan tentang perhambaan, penindasan dan kebencian terhadapan golongan kasta tinggi yang korup.
Sebelum menjadi usahawan berjaya, Balram bekerja pemandu Ashok (Rajkummar Rao), anak kepada seorang lelaki kaya yang korup dan berpendidikan tinggi di US. Tugas sebagai pemandu, hubungan dengan Ashok dan segala yang disaksikan Balram dari tempat duduk pemandu, dari luar bandar hingga ke ibu negara Delhi, telah membuka matanya, melihat dunia yang jauh dari kampungnya. Namun, pengkhianatan dan eksploitasi telah mendorongnya untuk melakukan sesuatu yang dia tidak boleh berpatah balik.

Ramin Bahrani membimbing penonton dengan pelbagai nada dan suasana dalam penceritaannya. Ada yang berkomedi dan sinikal, tetapi kita dapat merasakan perubahan cerita kearah yang lebih gelap, melihat perubahan Balram sehingga dia membuat perjanjian dengan syaitan. Ramin mendekatkan kita dengan pemuda ini, sehingga pada satu tahap, kita menyokong apa yang dilakukan pemuda itu walaupun ia sebenarnya salah.
Disebalik memaparkan kisah hidup Balram, ia turut menggambarkan secara luas korupsi golongan atasan dan ahli politik, dan bagaimana rakyat-rakyat miskin dieksploitasi, diperhambakan, ditipu dan digenggam oleh orang-orang kaya. Bak kata Balram, orang-orang miskin seperti ayam di dalam kurungan, menyerah leher untuk disembelih orang orang kaya.
Pendatang baru Adarsh Gourav sangat luarbiasa, dan lakonannya cukup menyakinkan. Durasi dua jam tidak merasa bosan, kerana fokus pada perubahan demi perubahan yang berlaku pada Balram, sehinggalah karakternya 100 peratus berbeza di penghujung filem. Priyanka Chopra Jonas yang memainkan peranan sebagai Pinky Madam, isteri kepada Ashok, tidak begitu banyak ‘screentime’, tetapi watak memberi impak kepada Balram dan plot cerita.
The White Tiger memberikan satu penceritaan yang cukup kemas dengan lakonan hebat para pelakonnya. Kekuatan kedua-dua tiang itu menjadikan ia sebuah filem drama yang sangat menarik, ditambah pula dengan latarbelakang Kota Delhi serta sinematografi dan skor, The White Tiger harus dimasukkan dalam senarai tontonan anda.
The White Tiger boleh ditonton di Netflix

                   Rating Kakimuvee

4/5

Adarsh Gourav, Rajkummar Rao, Priyanka Chopra


Pelakon Asal “Mighty Morphin Power Rangers” Kembali Bersatu Dalam Acara Ulangtahun Ke-30

Hasbro telah mengumumkan secara rasmi barisan pelakon untuk rancangan istimewa Mighthy Morphin Power Rangers 30th Anniversary Reunion Secial.

Sebelum ini David Yost (Billy Cranston/Blue Ranger) dan Walter Jones (Zack Taylor/Black Ranger) telah mengesahkan penglibatan mereka dalam rancangan istimewa itu, dan kini telah dedahkan bahawa mereka akan disertai rakan-rakan lama mereka iaitu Steve Cardenas (Rocky DeSantos/Red Ranger 2), Karan Ashley (Aisha Campbell/Yellow Ranger 2), Johnny Yong Bosch (Adam Park/Black Ranger 2), dan Catherine Sutherland (Katherine Hillard/Pink Ranger 2).

Rancangan Istimewa itu akan memperkenalkan pendatang baru Charlie Kersh sebagai anak perempuan Trini, yang nampaknya mengesahkan khabar angin bahawa perjumpaan semula itu akan memberi penghormatan kepada mendiang Thuy Trang (Trini Kwan/Yellow Renjer), yang meninggalkan rancangan Power Rangers pada 1995 sebelum meninggal dunia secara tragis dalam kemalangan kereta pada 2001.

Butiran plot masih belum didedahkan, terdapat khabar angin yang mengatakan bahawa anak perempuan Trini, Yen. akan menyatukan semula bekas pasukan ibunya dan meneruskan legasi mereka.

Walaupun agak menarik melihat bekas rakan pelakon Trang dari musim pertama kembali bersatu, nampaknya Austin St. John (Jason Lee Scott/Red Ranger), Amy Jo Johnson (Kimberly Hart/Pink Ranger) dan Jason David Frank (Tommy Oliver/Green Ranger) mungkin tidak akan terlibat dalam rancangan akan datang.

St. John kini tidak boleh meninggalkan AS kerana dia menghadapi masalah perundangan dan sedang menunggu perbicaraan atas kes penipuan. Sementara, Johnson telah berulang kali menafikan sebarang penglibatannya dalam rancangan itu dan Frank sebelum ini telah mengisytiharkan persaraannya dari memainkan watak sebagai Ranger keenam, yang juga legenda pasukan itu.

Musim ke-30 yang bertajuk Power Rangers Cosmic Fury kini sedang menjalani penggambaran, dan akan mengembalikan pelakon Dino Fury untuk tahun ketiga mereka.

Dikhabarkan, musim baharu akan datang akan menamatkan perjalanan selama 30 tahun rancangan itu, sebelum francais Power Rangers memasuki Netflix dan direboot semula dengan memperkenalkan jalan cerita dan barisan pelakon baru.

A big #RangerNation welcome home to:@David_Yost @walterejones @stevecardenaspr Catherine Sutherland@KaranAshley @johnnyyongbosch And introducing Charlie Kersh! pic.twitter.com/GprClAMIMh— POWER⚡RANGERS (@PowerRangers) October 27, 2022


Rating “Mouse” & “Sisyphus: The Myth” Menurun

Nampaknya, banyak drama yang mengisi slot petang Rabu menyaksikan penurunan rating.

Menurut Nielsen Korea (via Soomoi), episod 24 drama tvN “Mouse”, merekodkan purata rating sebanyak 5.502 peratus, penurunan yang ketara berbanding episod minggu lalu, yang telah merekodkan penilaian tertinggi iaitu 6.672 peratus.

Sementara itu, rating drama JTBC, “Sisyphus: The Myth” terus merudum ke tahap terendah apabila episod terbaru merekodkan purata rating sebanyak 4.435 peratus, penurunan berbanding rating 4.804 peratus yang dicatatkan pada episod minggu lalu. Sisyphus: The Myth boleh ditonton di platform penstriman Netflix.

Akhir sekali, drama KBS “Hello, Me!” merekodkan purata rating 2.6 dan 3.9 peratus, hampur sama dengan rating episod minggu lalu.


Warner Bros. Pictures Dikhabarkan Membuang Semua Adegan Amber Heard Dari Filem “Aquaman and the Lost Kingdom”

Berikutan keputusan kes saman fitnah Johnny Depp terhadap bekas isterinya, Amber Heard, Warner Bros. Pictures dikhabarkan akan memadam adegan yang melibatkan aktres itu dari filem Aquaman and the Lost Kingdom.

Pekara tersebut didedahkan sumber dalaman yang boleh dipercayai, lapor The Direct.

I didn’t think they would but sounds like they are, the next test screening should be interesting pic.twitter.com/ZjR60XxDCZ— KC Walsh (@TheComixKid) June 3, 2022

Amber Heard telah merakam kebanyakkan adegannya di London pada tahun lalu, dan penyingkirannya boleh dijelaskan menerusi kematian di luar skrin.

Terdapat khabar angin yang mencadangkan bahawa watak Mera akan dimatikan semasa dia sedang melahirkan anak semasa permulaan cerita sekuel Aquaman itu, dan ia membolehkan wataknya itu tidak muncul sepanjang perjalanan filem.

Langkah Warner Bros. itu dibuat bagi mengelakkan sebarang tekanan negatif dari peminat yang mahu Amber Heard disingkirkan dari ansuran terbaru DC Extended Universe itu.

Aquaman and The Lost Kingdom dibintangi Jason Momoa sebagai watak utama Arthur Curry / Aquaman, Amber Heard, Yahya Abdul-Mateen II, Patrick Wilson, Randall Park, Dolph Lundgren, Temuera Morrison dan Pilou Asbæk. James Wakembali sebagai pengarah, manakala lakon layar akan ditulis oleh duo dari filem pertama, David Leslie dan Johnson-McGoldrick.

Warner Bros. menentapkan tarikh tayangan Aquaman and the Lost Kingdom pada 17 Mac 2023.


Disney+ Bangunkan Siri “Moana”

Siri animasi popular Moana bakal mendapat siri televisyennya sendiri!

Menurut laporan ComingSoon, Disney+ kini sedang membangunkan siri animasi yang berdasarkan dari filem Moana. Siri muzikal akan datang bakal mengikuti penggembaraan bersemangat watak utama ketika dia menjelajah jauh ke luatan luas.

Moana, yang ditayangkan pada bulan November 2016, mengisahkan anak perempuan kepada seorang ketua sebuah kampung Polinesia, yang dipilih oleh lautan untuk menyatukan kembali peninggalan mistik dengan dewi Te Fiti.

Tetapi, apabila terjadi serangan di pulau tempat tinggalnya, dia berlayar keluar mencari Maui, seorang demigod legenda, dengan harapan dapat mengembalikan peninggalan itu kepada Te Fiti dan menyelamatkan rakyatnya.

Moana diarahkan oleh John Musker dan Ron Clement berdasarkan skrip yang ditulis oleh Jared Bush. Bintang All Together Now, Auliʻi Cravalho memainkan watak utama disamping Dwayne Johnson sebagai Maui.

Filem animasi tersebut berjaya mengutip lebih $690 juta dolar dengan kos pembikinan sebanyak $175 juta dolar. Ia menerima kritikan positif dan berjaya menambat hati peminat, serta dicalonkan dalam anugerah Oscar menerusi kategori ‘Best Animated Feature’ dan ‘Best Original Song’.

Buat masa ini, butiran lanjut mengenai siri akan datang masih belum diketahui. Moana, The Series akan ditayangkan di platform streaming Disney+ pada tahun 2023.


NOVA Mungkin Akan Buat Penampilan Dalam Fasa 5 MCU

Walaupun Nova Corps telah diperkenalkan dalam filem pertama Guardians of the Galaxy, karakter adiwira Nova tidak berpeluang untuk membuat kemunculan dalam filem arahan James Gunn itu. Malah Nova juga tidak mendapat tempat dalam mana-mana filem MCU terutamanya dari francais Guardians of the Galaxy.

Meskipun begitu, ia tidak bermakna Marvel Studios meminggirkan watak tersebut. Kevin Feige sebelum ini pernah memberitahu bahawa Nova merupakan antara karakter yang berpotensi untuk diketengahkan dalam dunia sinematik, dan mereka juga telah membuat perancangan untuk memperkenalkan Nova dalam MCU. Cuma bilakah karakter tersebut akan diperkenalkan, masih lagi tidak didedahkan pihak studios.

Kini, laporan terbaru dari MCU Cosmic mungkin memberikan sedikit berita gembira kepada para peminat Marvel yang menantikan kemunculan Nova. Berkemungkinan besar, adiwira polis angkasa itu akan membuat debutnya dalam fasa 5 MCU, bersama-sama karakter lain seperti Blade, Fantastic Four dan X-Men.

Bagaimanapun, laporan dari laman tersebut tidak dapat mengesahkan bagaimana Nova akan diperkenalkan, adakah dalam bentuk filem seperti filem solo / crossover ataupun sebagai sebuah rancangan televisyen Disney+.

Setakat ini, satu-satunya filem Fasa 5 MCU yang memiliki tarikh tayangan adalah filem Black Panther 2 yang ditetapkan tarikh pada 6 Mei 2022. Manakala filem-filem lain seperti Guardians of the Galaxy Vol. 3 dan Captain Marvel 2 masih belum mempunyai tarikh tayangan.

Guardians of the Galaxy Vol. 3

Apapun, kita nantikan perkembangan lanjut mengenai Nova dimasa akan datang.


Rating “Vincenzo” Meningkat Ke Tahap Tertinggi

Rating drama terbaru tvN “Vincenzo” kembali meningkat selepas menyaksikan penurunan pada episod sebelumnya.

Episod terbaru drama lakonan Song Joong Ki itu berjaya mencapai rating tertinggi sepanjang tayangannya. Menurut Nielsen Korea (via Soompi), “Vincenzo” telah mencatatkan purata rating sebanyak 11. 1 peratus dan kemuncaknya sebanyak 12.3 peratus, menguasai kedudukan pertama dalam slot waktunya di semua saluran dan mencipta rekod peribadi drama tersebut.

Selain itu juga, drama tersebut turut mencapai penilaian tertinggi dikalangan demografi utama penonton berusia 20 hingga 49 tahun dengan rating sebanyak 6.7 peratus dan kemuncaknya sebanyak 7.5 peratus.

Sementara itu di OCN,  drama “Times” menikmati peningkatan jumlah penonton apabila episod terbaru merekodkan purata rating sebanyak 2.4 peratus dan kemuncaknya sebanyak 2.7 peratus, manakala drama TV Chosun, “Love (ft. Marriage and Divorce)” turut mencatakan peningkatan rating iaitu sebanyak 8.3 peratus.

Akhir sekali, drama KBS 2TV “Homemade Love Story” menamatkan siarannya dengan rating kukuh, serta berjaya mengekalkan status drama paling banyak tontonan pada Sabtu malam. Siri finale drama popular itu telah merekodkan purata rating sebanyak 31.2 peratus dan 32.9 peratus untuk dia bahagiannya.

Vincenzo menceritakan kisah bekas peguam mafia yang kembali ke Korea kerana konflik dalam organisasinya. Setelah tiba di negara asalnya, peguam itu mendapati ada penjahat yang kejam, yang melanggar undang-undang dan melakukan jenayah yang tidak boleh dimaafkan.

Dia berusaha untuk mencabar penjahat ini dengan caranya sendiri, cara anti-hero. Song Joong Ki kembali ke layar kecil untuk pertama kalinya sebagai anti-hero utama, Vincenzo. Di samping Song Joong Ki, aktres Jeon Yeo Bin mengambil peranan sebagai peguam wanita yang keras kepala dan cekal bernama Hong Cha Young.

Love (ft. Marriage and Divorce) dibintangi Sun Hooon, Lee Tae Gon, Park Joo Mi dan ramai lagi itu, mengikuti masalah tiga pasangan suami isteri yang berada di tahap berbeza dalam hidup mereka.

Times adalah drama misteri politik “time warping” yang mengisahkan Seo Jung In (Lee Joo Young), yang berhubung dengan wartawan Lee Jin Woo (Lee Seo Jin) – yang berada lima tahun di masa lampau – melalui panggilan telefon. Seo Jung In menemui kebenaran yang berbahaya ketika dia berusaha mencegah kematian ayahnya Seo Gi Tae (lakonan Kim Young Chul), yang juga merupakan presiden Korea Selatan.


Monsta Dedah Berita Terkini Mechamato, Dan Animasi BoBoiBoy Baharu Tahun Hadapan

Cyberjaya, 14 September 2020 — Di Persidangan Maya Kre8tif! 2020 yang telah dianjurkan baru-baru ini, CEO Monsta Nizam Abd Razak telah mengejutkan para peminat semasa pembentangannya yang bertajuk ‘Fly With Monsta’. Dalam pembentangan itu, beliau telah berkongsi perancangan Monsta untuk masa hadapan serta mendedahkan maklumat-maklumat menarik tentang filem terbaharu mereka, ‘Mechamato Movie’.

Filem tersebut mengisahkan tentang seorang anak muda bernama Amato, yang secara tidak sengaja telah menjadi tuan kepada robot bernama MechaBot. MechaBot merupakan sebuah Power Sphera yang mempunyai kuasa untuk bertukar menjadi apa sahaja objek. Amato dan MechaBot perlu bekerjasama dan bergabung menjadi adiwira Mechamato untuk melindungi bandar mereka daripada musuh yang jahat.

Siri animasi ‘Mechamato’ bertempat di Kota Hilir, yang diilhamkan dari Bandaraya Melaka dan akan menampilkan unsur-unsur budaya Malaysia yang unik seperti Silat, budaya Peranakan, dan makanan-makanan tempatan disulami dengan elemen-elemen futuristik seperti robot dan kapal angkasa. Dalam pembentangannya, Nizam telah berkongsi gambar terbaharu Amato bersama rakan-rakannya—MechaBot, Pian, Mara, Deep, berserta watak-watak sampingan Bula dan Bili.

Walaupun ‘Mechamato Movie’ pada asalnya dijadualkan untuk ditayangkan pada tahun 2020, ia telah ditangguhkan ke tahun 2021 akibat penularan wabak virus COVID-19. Pembikinan filem tersebut kini telah disambung semula dan Monsta juga telah berjaya menandatangani perjanjian dengan sebuah penyedia rangkaian (yang akan diumumkan kelak) untuk menayangkan siri animasi ‘Mechamato’ di rantau Asia Pasifik termasuklah negara Jepun, Korea Selatan, Australia dan New Zealand.

Penangguhan tersebut  juga telah menyebabkan tarikh tayangan untuk filem mereka yang berikutnya, ‘BoBoiBoy Movie 3’, dianjak ke tahun 2022 untuk memberi laluan kepada ‘Mechamato Movie’. Pada asalnya, Monsta telah bercadang untuk menayangkan ‘BoBoiBoy Movie 3’ pada tahun 2021 sempena ulang tahun ke-10 francais ‘BoBoiBoy’, namun sambutan tetap akan diteruskan dengan animasi 1 jam ‘BoBoiBoy Galaxy Special’ tahun hadapan.

Para peminat ‘BoBoiBoy’ juga tentu gembira mendengar berita bahawa Monsta sedang menghasilkan sebuah siri mini bertajuk ‘Destinasi Terbaik’ yang telah dicipta sebagai usaha untuk mempromosikan destinasi-destinasi pelancongan tempatan yang terkesan akibat COVID-19. ‘Destinasi Terbaik’ akan menggabungkan animasi 3D dengan latar belakang dunia nyata untuk membawa BoBoiBoy dan rakan-rakan untuk menikmati aktiviti-aktiviti menarik, pemandangan-pemandangan yang indah, dan sajian-sajian enak di dalam Malaysia.

Akhir sekali, filem 2019 Monsta ‘BoBoiBoy Movie 2’ ternyata kekal hangat setahun selepas tayangannya di pawagam. Filem tersebut telah ditayangkan di Astro First, Astro Ceria, Netflix, dan rangkaian televisyen Indonesia, RTV. Bukan itu saja, Monsta juga sedang dalam perancangan untuk menayangkan ‘BoBoiBoy Movie 2’ di pawagam di serata negara Turki, China dan Amerika Syarikat. Nantikan maklumat lanjut daripada Monsta, dalam masa terdekat.

Akhir sekali, filem 2019 Monsta ‘

   Pengumuman BoBoiBoy Movie 3 di Facebook BoBoiBoy
   Elemen istimewa di Mechamato Movie di Facebook Mechamato
Isi pengumuman di Kre8tif 2020 oleh Nizam Abd Razak, CEO Monsta di Facebook BoBoiBoy


Episod Akhir The Gifted Bakal Saksikan Pertembungan Hebat Diantara Mutant & Sentinel Services

Siri televisyen The Gifted kini sudah memasuki episod terakhir musim pertama sejak ia mula ditayangkan pada 2 Oktober 2017. Bagi merancakkan episod penutup bagi musim pertama, Fox telah melancarkan video preview episod terakhir The Gifted beberapa jam yang lalu.

Dalam preview tersebut, Polaris mula menunjuk sifatnya yang mirip seperti ayahnya Magneto yang mahu menentang manusia secara terang-terangan dan tidak lagi mahu hidup dalam persembunyian. Malah seorang wanita misteri dilihat cuba memujuk Polaris (serta mungkin rakan-rakannya) menyertai X-Men.

2 Episod terakhir musim pertama The Gifted iaitu “eXtraction” dan “X-roads” akan bersiaran pada 15 Januari ini di saluran Fox.

Berikut adalah sinopsis kedua-dua episod terakhir ini.

Dr. Campbell attends an anti-mutant summit, attempting to take the Hound program national, and some of the team at Mutant HQ goes on a dangerous mission to stop his efforts. Polaris learns more about her past and makes a crucial decision that could have impactful consequences. Meanwhile, the Mutant HQ comes under attack and, with everything to lose, relationships are put to the test and alliances shift in the all-new “eXtraction/X-roads” special, two-hour season finale episode of THE GIFTED airing Monday, January 15th on FOX.


Thor : Ragnarok Teaser Trailer

Thor: Ragnarok, yang diarahkan oleh Taika Waititi, merupakan filem Marvel ketiga menampilkan dewa petir Norse ini. Selepas tidak sengaja membebaskan dewi kematian, Hela (Cate Blanchett), Thor telah dipisahkan dari kedua-dua tukul dan beliau telah dibuang ke planet makhluk asing iaitu Sakaar.

Di planet makhluk asing itu, beliau terpaksa berjuang sebagai gladiator antara galaksi bersama Hulk (Mark Ruffalo). Filem ini turut menyaksikan kembalinya Benedict Cumberbatch sebagai Doctor Strange, Anthony Hopkins sebagai Odin, dan Tom Hiddleston sebagai Loki.

Thor : Ragnarok akan ditayangkan pada 3 November 2017. Tarikh tayangan di Malaysia kemungkinan lebih awal, belum diketahui lagi.


LPF Arahkan Peta Kontroversi Dalam Filem Animasi Abominable Dipotong

Filem animasi terbitan DreamWorks (US) & Pearl Studio (China), Abominable terpaksa melalui proses pemotongan babak terlebih dahulu sebelum ia dibenarkan untuk tayangan di Malaysia pada 7 November ini.

Arahan tersebut dikeluarkan oleh Lembaga Penapisan Filem (LPF) kerana Abominable memaparkan peta kontroversi yang melibatkan tuntutan wilayah China di Laut China Selatan.

“Filem animasi bertajuk ‘Abominable’ telah diberikan kelulusan untuk tayangan di Malaysia dengan syarat bahawa peta kontroversi dikeluarkan daripada filem itu.” ujar pengerusi LPF, Mohamad Zamberi Abdul Aziz dalam satu kenyataan yang dikeluarkan 17 Oktober yang lalu.

Babak peta kontroversi itu telah menimbulkan rasa tidak puas hati di beberapa negara ASEAN. Abominable telahpun diharamkan oleh kerajaan Vietnam, manakala Filipina yang tidak mengamalkan undang-undang tapisan dan pengharaman filem, tidak menghalang tayangan filem Abominable di negara mereka, tetapi pihak kerajaan menyarankan kepada rakyat agar memboikot filem tersebut.

Konflik wilayah Laut China Selatan adalah masalah besar yang telah berlaku selama bertahun-tahun. Empat negara – Malaysia, Brunei, Filipina dan Vietnam – dan Taiwan telah membantah keras tuntutan China di Laut China Selatan. Negara tersebut dilihat semakin agresif dalam menuntut wilayah yang dipertikaikan itu dengan membina pulau-pulau buatan dan meletakkan tentera serta pos-pos perindustrian di wilayah tersebut.

Filem arahan Jill Culton ini mengisahkan tentang sekumpulan pemuda merentasi 3000 batu dari Shanghai ke pergunungan ais Himalaya di mana mereka kemudian telah bertembung dengan Yeti yang masih muda. Mereka yang berasa kasihan dengannya telah mengambil keputusan untuk menyatukan kembali makhluk ajaib ini dengan keluarganya di gunung Everest.


Filem SEPET Boleh Ditonton Secara Percuma Di YouTube Minggu Ini.

Filem Sepet arahan Allahyarham Yasmin Ahmad kini boleh ditonton secara percuma di YouTube selama seminggu mulai 30 Mei yang lali.

Menurut pemilik channel ‘Great Little Stories’ yang memuat naik filem itu, pihaknya berterima kasih kepada penerbit filem Mazlan Abdul Latiff ‘Odeng’ atas kepercayaan yang diberi.

“Terima kasih kepada Abang Odeng kerana memberi kepercayaan untuk tayangkan filem “Sepet” dalam menghargai seseorang yang banyak mendidik saya, sehingga saya namakan anak saya Yasmin.”

Peminat turut berpeluang untuk menyatakan sebarang pertanyaan di ruangan komen untuk ditujukan kepada barisan bintang filem itu.

“Soalan yang relevan akan diberikan kepada kumpulan pelakon dan produksi filem.

“Setakat ini, ia termasuk bintang utama Sharifah Amani, Ng Choo Seong, Linus Chung, Tan Meiling, Zehan, David Lok, produser Abang Odeng, Kak Ros, Elyna Shukri dan kakak kepada pengarah serta nama di sebalik watak utama, Datin Orked Ahmad.”

Kemudian, jawapan mereka akan dikumpulkan menjadi sebuah video yang akan menyelami proses dan pandangan di sebalik tabir filem ikonik itu.

View this post on Instagram

If you haven’t seen it. If you miss Yasmin. This is your chance to watch Sepet. Click the link in my Bio. You have a week. ❤ . . Orked : Who cares if someone loves the other someone because of their race? It’s when they hate them, that’s the problem.
A post shared by  Sharifah Amani (@sharifah_amani) on May 30, 2020 at 2:29am PDT

May 30, 2020 at 2:29am PDT

Pihak ‘Great Little Stories’ dalam pada itu turut berharap agar orang ramai dapat sedekahkan doa kepada Allahyarham Yasmin serta kesejahteraan seluruh dunia.

Sepet dilancarkan pada tahun 2005 berkisar tentang kisah cinta antara Orked, seorang gadis berbangsa Melayu dan Jason, seorang lelaki berbangsa Cina di Ipoh.

Ia berjaya merangkul anugerah antarabangsa pada tahun 2005 termasuk Festival Filem Antarabangsa Tokyo Ke-18 bagi kategori Filem Asia Terbaik dan Festival Filem Wanita Antarabangsa Créteil di Perancis untuk kategori Filem Terbaik.


HBO Lancar Teaser Game of Thrones: Hall of Faces Musim Ke-6

HBO mengeluarkan teaser terbaharu siri fantasi pengembaran musim ke-6, Game of Thrones: Hall of Faces, semalam serta memberi para peminat gambaran tentang apa yang akan berlaku dalam siri terbaharu drama ini.

Peminat dikejutkan dengan penampilan kembali beberapa watak yang lama seperti Jon Snow, Ned, Catelyn, Robb, and Joffrey ketika adegan di Hall of Faces dalam teaser tersebut.

Penampilan mereka dilihat amat menyeramkan serta mendebarkan para penonton.

Teaser terbaharu siri drama ini sudah tentu mengujakan rata-rata peminat yang tidak sabar menonton siri musim terbaharu ini.

Cool teaser but was really hoping for some season 6 footage by now… #GameofThrones
— Phil Bicking (@p_Red) February 14, 2016

Game of Thrones is just toying with all of us now. Incredible preview. https://t.co/KkC81NA9vr
— Clay Travis (@ClayTravis) February 15, 2016

Game of Thrones akan ditayangkan mulai 24 April ini di siaran HBO.

Siri musim ke-6 ini akan menceritakan pergelutan antara beberapa kerajaan dalam perebutan takhta serta kuasa.


[GAMBAR] Robert Pattinson Bina Badan Demi Batman

Pemilihan Robert Pattinson sebagai Batman dalam filem The Batman arahan Matt Reeves menerima reaksi bercampur-campur dari peminat. Antara yang dipersoalkan adalah bentuk fizikalnya yang jauh berbeza dari pelakon Ben Affleck.

Seperti yang anda tahu, para pelakon di Hollywood memberi 100% komitmen dalam menjaya watak lakonan mereka, dan salah satu yang dititikberatkan mereka adalah perubahan fizikal demi watak.

Demi menjayakan watak Batman, pelakon Robert Pattinson telah menjalani rejim latihan yang ketat untuk mengubah fizikal badannya.

Berdasarkan petikan dari majalah Healthy For Man (viaThe Direct), Pattinson telah melakukan larian setiap hari, mengamalkan diet yang ketat, dan menjalani latihan fizikal – yang mana dia tidak perlu mendapatkan tubuh badan yang begitu sasa, tetapi sebaliknya nampak kemas dan kuat.

Berikut adalah butiran latihan seperti yang dinyatakan dalam majalah;

GYM – Getting abs, fast, has involved a regular five-minute cardio workout, then a circuit of bicycle crunches, dumbbell side bends, double crunches, and a superman – with three sets of 25 reps per move.
RUNNING – Pattinson will run 5-10km, three of four times per week
OUTDOORS – As well as hitting the gym, Pattinson has been doing military-style sandbag routines on the beach. He’s also boxing and has always been an advocate of long walks as a way of loosening up and freeing the mind.
DIET – The actor has cut down on alcohol and has stripped back on processed meat and fried foods as a way of accelerating his physical transformation.

The Batman dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál

Setakat ini, plot filem masih lagi belum didedahkan, tetapi menurut sumber, The Batman akan meneroka tahun-tahun awal Bruce Wayne sebagai Batman.

The Batman akan menemui penonton pada Oktober 2021


Sepet The Musical Bakal Menemui Penonton September Ini.

Sebuah syarikat produksi tempatan iaitu Liver and Lung Productions dilaporkan bakal membuat pementasan teater muzikal Sepet pada penghujung September ini. Perkara tersebut diumumkan dilaman sosial Facebook mereka pada 27 Ogos yang lalu.

Pementasan teater muzikal itu dibuat sebagai penghormatan kepada pengarah tersohor tanah air, Allahyarham Yasmin Ahmad.

“Kami sudah lama menyembunyikan projek ini! Kami teruja dan berbangga dalam mengangkat filem ikonik #yasminahmad “SEPET” ke pentas teater,” ujar produksi itu.

aTeater muzikal itu akan diarahkan oleh Shafeeq Shajahan dan diterajui oleh Badrika Bahadur dan Joshua Narcolepsy Gui sebagai peneraju.

Pementasan “SEPET The Musical” ini akan berlangsung di GMBB KL pada 9-22 September dan 26-29 September ini.

Tiket boleh didapati dengan melayari pautan ini: liverandlung.com/Sepet


Disney Umum Tarikh Pelepasan Filem Live-Action ‘Pinocchio’ Lakonan Tom Hanks

Walt Disney Studios akhirnya telah mengesahkan garis masa keluaran untuk filem aksi-nyata Pinocchio arahan Robert Zemeckis, yang menampilkan barisan pelakon bintang yang diketuai oleh pemenang Oscar Tom Hanks. Penceritaan semula kisah kanak-kanak klasik yang sangat dinanti-nantikan ini dijadualkan untuk membuat penampilan sulung pada musim luruh tahun 2022.

Filem ini akan dibintangi oleh Tom Hanks sebagai Geppetto, Benjamin Evan Ainsworth sebagai watak utama Pinocchio, Joseph Gordon-Levitt sebagai Jiminy Cricket, Cynthia Erivo sebagai Blue Fairy, Luke Evans sebagai Coachman yang jahat, Keegan-Michael Key sebagai Honest John, dan Lorraine Bracco sebagai Sofia the Seagull, watak baharu yang hanya dicipta untuk filem aksi-nyata.

The live-action retelling of #Pinocchio, starring Tom Hanks, Cynthia Erivo, Luke Evans and the voices of Benjamin Evan Ainsworth, Joseph Gordon-Levitt, Keegan-Michael Key and Lorraine Bracco, directed by Robert Zemeckis is coming to @DisneyPlus in Fall 2022. ✨#DisneyPlusDay pic.twitter.com/ypbdXRudCW— Walt Disney Studios (@DisneyStudios) November 12, 2021

Pinocchio diarahkan oleh Robert Zemeckis dari lakon layar yang ditulis olehnya sendiri bersama Chris Weitz, berdasarkan kisah kanak-kanak klasik oleh pengarang Itali Carlo Collodi. Ia akan berpusat pada boneka kayu yang memasang impian untuk menjadi “budak lelaki sejati,” dan hubungan antara bapa dan anak, akibat dari pembohongan dan mencipta cerita dan hidup dalam dunia fantasi.

Filem pertama, yang berdasarkan dari novel 1883 The Adventures of Pinocchio karya Carlo Collodi, dihasilkan pada tahun 1940an dan telah memenangi dua Anugerah Academy. Filem animasi terbitan Disney itu disuarakan oleh Dickie Jones sebagai Pinocchio, Cliff Edwards sebagai Jiminy Cricket, dan Christian Rubb sebagai Master Geppetto.


Video Review: Last Christmas (2019)

Video Review filem romantik komedi Last Christmas

Filem ini berkisarkan tentang Kate yang bekerja sebagai elf di sebuah kedai Krismas di London. Satu hari, seorang lelaki baik dan kacak bernama Tom masuk ke dalam kehidupannya. Dia kemudian bercinta dengan lelaki itu walaupun ia kelihatan seperti hubungan itu tidak akan berkekalan

Last Christmas turut dibintangi pelakon Emma Thompson dan Michelle Yeoh, manakala skrip yang diinspirasikan dari lagu George Michael ini dihasilkan secara bersama oleh Bryony Kimmings dan Emma Thompson


Sony Tukar Rating Venom Dari ‘R-Rated’ Ke PG-13

Studio Sony dilaporkan akan menukar rating filem anti-hero mereka iaitu Venom dari ‘R-rated’ kepada PG-13. Tujuan kerana jika filem tersebut diberi rating ‘R’, ia akan menghalang sebarang sekuel dari dihasilkan dan juga interaksi dengan karakter-karakter Marvel yang lebih ‘mesra-keluarga’ seperti Spider-Man dan lain-lain lagi.

Keputusan yang dibuat oleh studio berkenaan pasti akan mengecewakan peminat-peminat Venom yang tidak sabar menonton sebuah lagi filem Marvel yang diberi rating ‘R’ selepas Logan dan Deadpool.

Venom diarahkan Ruben Fleischer manakala skrip ditulis oleh Scott Rosenberg & Jeff Pinkner. Filem ini mengisahkan tentang Eddie Brock (lakonan Tom Hardy) yang akan berhadapan dengan penjahat Life Foundation yang diketuai oleh Dr. Ashley Kafka dan juga beberapa symbiote.

Selain Tom Hardy, filem ini juga turut dibintangi Jenny Slate, Michelle Williams dan Riz Ahmed sebagai Dr. Ashley Kafka. Venom bakal menemui penonton pada 5 Oktober 2018.


Trailer Filem Little Women Telah Dilancarkan

Sony Pictures telah melancarkan trailer penuh filem adaptasi terbaru mereka berjudul Little Women yang diarahkan dan ditulis oleh pengarah filem Lady Bird, Greta Gerwig. Anda boleh tonton trailer tersebut dipemain video dibawah.

Berlatarkan pada tahun 1860an di Massachusetts, Amerika Syarikat selepas Perang Saudara, Little Woman berkisarkan tentang kehidupan tiga beradik perempuan iaitu Meg, Jo dan Amy selepas berpindah keluar dari rumah keluarga mereka.

Filem ini diadaptasikan dari novel klasik berjudul sama karya Loiusa May Alcott. Novel ini telah diadaptasikan beberapa kali termasuklah dalam bentuk pementasan drama, musikal opera dan siri televisye.

Little Woman dibintangi beberapa pelakon hebat seperti Saoirse Ronan, Emma Watson, Florence Pugh, Eliza Scanlen, Timothée Chalamet, Laura Dern, dan Meryl Streep.

Peminat dijangka dapat menyaksikan filem ini dipawagam tempatan pada 13 Februari tahun hadapan.


Bravo 5 Review

Sebelum filem perang tempatan, Bravo 5, ditayangkan, mesti ramai yang tertunggu-tunggu dan bersemangat untuk menontonya. Maklumlah, filem mengenai pasukan tentera Malaysia, mesti ramai yang hendak menontonnya. Lagipun, penonton inginkan kelainan dalam genre filem tempatan. Bukan tu sahaja, dikatakan ramai menunggu filem ini sejak tahun lepas lagi tetapi tidak dapat ditayangkan disebabkan beberapa masalah.

Tapi sayang selepas tayangannya, banyak negatif-negatif komen yang diterima. Kami pun sebenarnya agak kecewa juga dengan filem ini sebenarnya. Terlampau banyak kelemahan yang ditonjolkan, terutamanya jalan cerita dan grafik filem ini. Dengan kos RM3 juta, kami rasakan seperti tidak berbaloi dengan hasil kualiti filem terutamanya dari aspek kesan-kesan khas.

Kesan khasnya sangat kelakar dan tidak masuk akal. Malah, kesan luka dan darah seperti diletakan cat merah. Dengan kos yang tinggi itu, sepatutnya mereka boleh tonjolkan kesan khas yang sangat berkualiti, bukannya seperti efek grafik murahan. Malah kerjasama dengan pihak ATM, sepatutnya mereka boleh hasilkan kesan letupan yang realistik seperti filem Polis Evo.

Perjalanan cerita juga sangat-sangat mengecewakan. Introduction yang lemah, tiada klimaks filem, terlampau banyak kematian di pihak tentera, aksi pertarungan antara Beto & Sofi Jikan yang .. Bagi kami sangat kelakar dan banyak lagilah.

Mana tidaknya, kami tidak tahu apa objektif utama 5 komando tersebut memburu komunis sehinggalah di pertengahan cerita. Sepatutnya ada sedikit babak yang menunjukkan komando tersebut di brief oleh ketua mereka sebelum masuk menjalankan. Jika lihat filem-filem perang barat, akan ada babak-babak tersebut. Malah filem Prebet Lapok pun tunjuk babak tersebut.

Adegan tempur yang berterabur, malah suara jeritan askar tenggelam dengan efek bunyi yang melampau. Yang paling kami tidak boleh terima adalah babak pertarungan Beto dan Sofi Jikan. Kami masih tidak boleh terima bagaimana Soffi ditewaskan dengan jerangkap samar. Seriously kami tergelak beramai-ramai.

Banyak sebenarnya ingin kami perkatakan mengenai babak filem ini, malah kami boleh suggestkan bagaimana babak-babak tersebut boleh di “improve” supaya jadi lagi menarik.

Babak Koperal Ah Chia semasa ditawan komunis

Bagi kami, hanya babak Koperal Ah Chia meletakkan dua peluru dan menembak mati komunis semasa dia dalam tawanan sahaja bagi kami sangat menarik.

Keseluruhannya, filem ini mengecewakan kami yang teringin benar menonton filem-filem patrotik seperti ini. Pihak produksi seperti tidak bersungguh-sungguh dalam membuat cerita. Jika hendak dibandingkan dengan filemperang tempatan yang lain seperti seperti Sarjan Hassan, Darah Satria, Prebet Lapok, Bukit Kepong & Leftenan Adnan, filem ini berada di ranking paling bawah sekali.

Walaupun begitu, kami tetap untuk mengalakkan untuk anda menonton supaya kita dapat melihat serba sedikit sejarah penjuangan anggota dan anggota polis melawan komunis. Sekiranya terdapat pengarah-pengarah yang ingin membuat “remake” filem ini, kami sangat menyokongnya.

Dari segi lakonan, bagi kami memang ‘Ok’ dan tidak mengecewakan, hasil latihan bersama GGK, mereka mampu membawa watak sebagai anggota tentera dengan baik. Cuma ada beberapa dialog bagi kami terlalu formal seolah-olah menonton filem yang mana dihasilkan oleh ATM 100%.

Manakala dari segi kostum, memang menepati ciri-ciri seperti anggota GGK dan komunis. Dan dari segi sinematografi, diakui sangat terbaik. Dikatakan filem ini dicalonkan Sinematografi Terbaik untuk Festival Filem Malaysia akan datang.

Apa pun tahniah juga diucapkan kepada pihak produksi kerana berani mengetengahkan filem seperti ini. Bukan semua pihak berani untuk mengeluarkan filem-filem perang kerana memang diakui memerlukan kos yang tinggi, malah, para pelakonnya mestilah mampu berlakon dalam filem sebegini. Cuma diharap mereka tidak kecewa sekiranya filem ini gagal. Anggap sebagai cabaran untuk menghasilkan filem seperti ini dengan lebih baik.

Rating: PG13
Genre: Patriotik / Aksi
Pengarah: Osman Ali
Penulis:
Pelakon: Maya Karin, Datin Seri Umie Aida, Bront Palarae, Marsha Milan Londoh, Cristina Suzanne
Edaran: Nuansa Sdn. Bhd dan Ehsan Production.


Tom Cruise Kongsikan Gambar Terbaru Top Gun: Maverick, Trailer Akan Dilancarkan Esok!

Menerusi laman Instagram rasmi, Tom Cruise telah mendedahkan gambar terbaru filem sekuel Top Gun: Maverick. Perkongsian itu juga turut mendedahkan bahawa trailer kedua bakal menyusul pada hari esok. Anda boleh saksikan gambar terbaru dibawah sementara menantikan trailer terbaru filem aksi yang paling dinantikan itu.

Top Gun: Maverick akan berlatarbelakangkan zaman dimana dunia yang penuh dengan teknologi dron dan generasi kelima jet pejuang yang meyaksikan era ‘dogfighting’ telah berakhir. Maverick kini telah menjadi pengajar juruterbang, dan mengambil Bradley Bradshaw (Lakonan Miles Teller), anak bekas rakan sepasukannya, Nick “Goose” Bradshaw, sebagai anak muridnya.

Filem arahan Joseph Kosinski ini turut dibintangi Jon Hamm, Val Kilmer, Jennifer Connelly, Gleen Powell dan Ed Harris. Skrip filem ditulis Peter Craig, Justin Marks dan Eric Warren Singer.

Paramount Pictures telah menetap tarikh tayangan Top Gun: Maverick pada 26 Jun 2020.

View this post on Instagram

Feel the need. Trailer tomorrow. #TopGun
A post shared by  Tom Cruise (@tomcruise) on Dec 15, 2019 at 6:00am PST

Dec 15, 2019 at 6:00am PST


Toho Dedah Teaser Trailer Filem ‘Godzilla’ Seterusnya

Toho telah mendedahkan tajuk rasmi dan teaser pertama untuk filem Godzilla seterusnya.

Filem bertajuk Godzilla Minus One itu akan ditayangkan pawagam Jepun pada 3 November 2023.

Teaser Godzilla Minus One yang pertama memberikan gambaran urutan yang mendebarkan dan menakutkan. Ia menyoroti kaiju mengamuk semasa zaman pasca-perang Jepun.

Anda boleh tonton teaser Godzilla Minus One dibawah:

Godzilla Minus One ditulis dan diarahkan oleh Takshi Yamazaki, yang sebelum terlibat dalam proses kesan khas untuk filem Shin Godzilla.

Ia adalah filem aksi drama yang berlatarkan “Jepun yang sudahg musnah selepas perang”. Butiran lanjut tentang plot dan pelakonnya masih dirahsiakan.


Paramount Secara Senyap-Senyap Menukar Tarikh Tayangan Sonic The Hedgehog

Selepas dikritik teruk oleh peminat kerana rekabentuk Sonic yang tidak menyerupai versi animasi, pengarah filem Sonic The Hedgehog, Jeff Fowler mengambil pendekatan menerima kritikan membina dari para peminat dan berjanji akan melakukan kerja-kerja pembetulan.

Bagaimanapun kerja-kerja mengubasuai rekabentuk Sonic itu memakan masa yang agak panjang sehinggakan pihak studio Paramount Pictures terpaksa mengubah tarikh tayangan dari November 2019 ke 14 Februari 2020.

Dalam perkembangan terbaru, Paramount Pictures secara senyap-senyap telah menukar tarikh tayangan filem ‘live action’ tersebut, kali ini ke tarikh Mac 2020, hampir satu bulan lewat dari tarikh sebelumnya. Perubahan tarikh ini boleh dilihat dilaman Twitter rasmi Sonic The Hedgehog.

Sonic the Hedgehog movie now delayed to March 2020 (was Feb 14th, 2020), according to the official Twitter bio pic.twitter.com/unoj1tTJHw
— Wario64 (@Wario64) July 24, 2019

— Wario64 (@Wario64) July 24, 2019

Buat masa ini tidak diketahui kenapa tarikh tayangan filem tersebut ditukar memandangan pihak studio tidak mengeluarkan sebarang kenyataan rasmi. Tekaan peminat setakat ini, mungkin disebabkan kerja-kerja mengubahsuai karakter Sonic tidak dapat disiapkan mengikut jadual.

Sonic The Hedgehog dibintangi oleh Jim Carrey yang akan membawakan watak kepada musuh Sonic iaitu Doctor Robotnik/Eggman, James Marsden sebagai Tom Wachowski, anggota polis yang bekerjasama dengan Sonic untuk menumpaskan Doctor Robotnik. Pelakon lain adalah Adam Pally, Tika Sumpter, Natasha Rothwell, Neal McDonough dan  Ben Schwartz, suara untuk karakter Sonic.


Review Filem: The God Of Wealth (TGoW) – 2020

Sebuah filem dari produksi tempatan sempena Tahun Baru Cina 2020. The God of Wealth menggunakan 5% bahasa Melayu dan selebihnya adalah Bahasa Cina. Mengisahkan tentang kehidupan di sebuah kampung yang dikenali dengan nama Kampung Batu yang mana didakwa telah dirahmati oleh Dewa Kekayaan dengan cara menurunkan beberapa biji batu dari langit. Dalam pada masa yang sama, terdapat tiga ekor kodok yang terlepas daripada jagaan Dewa Kekayaan itu sendiri dan mula membuat kekacauan di Kampung Batu.

Kampung Batu yang pada asalnya aman harmoni telah mula menerima beberapa kejadian aneh akibat perbuatan tiga ekor kodok yang berubah bentuk menjadi manusia itu tadi. Batu yang dijaga oleh sepasang suami isteri dari turun temurun juga turut dihancurkan oleh kodok itu tadi mula menyalahgunakan kuasa yang ada pada batu itu.

Filem TGoW pada kali ini sepertimana yang dijelaskan di awal review ini adalah sebuah filem hasil daripada produksi tempatan yang bercorakkan mitos dan lagenda. Teknik visual yang digunakan dalam filem ini begitu tradisional jika dilihat dari segi camera work dan sinematografinya. Begitu juga dengan placement kamera yang mungkin dilihat tidak begitu sesuai pada lokasinya yang menyebabkan gegaran yang tidak dingini pada visualnya.

Secara jujurnya, tajuk filem ini sendiri sebenarnya sudah melambangkan sesuatu yang cukup hebat namun perasaan itu segera terbunuh dengan penampilan poster dan trailernya sendiri. Pembunuhan itu lebih teruk apabila menonton filem ini yang kelihatan seperti sebuah filem projek akhir tahun para pelajar universiti yang ingin melengkapkan jam kredit mereka. Segala galanya mediocre dari segenap aspek.

Jadinya kepada mereka yang mungkin selalu mengecam filem Melayu tempatan, ternyata filem berbahasa selain melayu yang terbitan produksi tempatan juga sama sahaja.

Secara keseluruhannya, filem ini adalah sebuah filem yang dibuat hanya untuk memenuhi jadual tayangan di beberapa pawagam dan akan disingkirkan tidak lama lagi dengan kehadiran filem lain.


Rating The Penthouse Terus Meningkat, Catat Rekod Peribadi

Drama terbaru SBS The Penthouse terus mencatatkan peningkatan rating penonton yang cukup tinggi.

Episod terbaru The Penthouse telah merekodkan purata rating sebanyak 10.8 peratus dan 13.9 peratus, sekaligus mencipta rekod peribadi selepas mencapai angka 11 peratus pada pada episod sebelumnya.

The Penthouse adalah kisah wanita yang berusaha untuk mencapai matlamat mereka memasuki masyarakat tinggi dengan menjadi “ratu” di penthouse tingkat 100 di Gangnam, yang merupakan puncak kejayaan di matanya. Drama ini juga akan menyentuh tentang wanita yang tidak mempunyai pilihan selain menjadi penjahat untuk melindungi diri sendiri.

Sementara itu, drama MBC Kairso telah merekodkan rating sebanyak 3.0 dan 3.5 peratus, sedikit peningkatan berbandingn episod sebelumnya. Drama JTBC, 18 Again merekodkan rating sebanyak 2.878 peratus manakala drama MBN, My Dangerouse Wife merekodkan rating penonton sebanyak 2.278 peratus, rating yang hampir sama dengan episod sebelumnya.

Akhir sekali, drama tvN Birthcare Center telah mencatat rating sebanyak 4.044 peratus, sedikit penurunan berbandingan episod pertama yang mencatatkan rating sebanyak 4.186 peratus.


Cathy Yan Akan Mengarahkan Filem Birds Of Prey, Margot Robbie Sah Akan Berlakon

DC dan Warner Bros. telah mengumumkan Cathy Yan sebagai pengarah untuk filem terbaru mereka, Birds of Prey hari ini. Dengan pengumuman yang dibuat oleh pihak studio, telah menjadikan Yan sebagai pengarah wanita asia pertama yang mengarahkan filem DC Extended Universe (DCEU) dan pengarah asia kedua selepas James Wan menjadi pengarah filem Aquaman.

Selain itu juga, Yan menyertai jejak langkah dua pengarah wanita yang lain, Patty Jenkins dan Ava DuVernay yang terlibat dengan projek pembikinan filem-filem DCEU. Patty Jenkins merupakan pengarah filem Wonder Woman manakala Ava DuVernay telah dipertanggungjawabkan untuk mengarah filem terbaru DCEU berjudul New Gods

Bagaimanapun keputusan DC dan Warner Bros. memilih Yan sebagai pengarah filem berbudget besar DCEU diibaratkan sebagai satu langkah berani kerana pengarah wanita tersebut hanya mempunyai pengalaman mengarahkan sebuah filem indie berjudul Dead Pigs yang ditayangkan di Festival Filem Sundance 2018 awal tahun ini,

Sementara itu, Margot Robbie turut disahkan terlibat dalam projek filem Birds of Prey dengan membawakan wataknya dalam DCEU iaitu Harley Quinn. Selain Birds of Prey, Margot Robbie juga bakal terlibat dalam beberapa projek akan datang DCEU iaitu Gotham City Sirens, Jokey & Harley Quinn dan sambungan filem Suicide Squad.

Filem Birds of Prey merupakan filem yang menampilkan sekumpulan superheroin wanita yang terdiri daripada Batgirl, Black Canary dan Huntress. Setakat ini tiada berita mengenai pelakon yang bakal membawakan ketiga-tiga watak superheroin itu.


Saksikan Trailer The Unforgivable Lakonan Sandra Bullock, Akan Tayang Di Netflix 10 Disember Ini

Netflix telah mengeluarkan treler dan poster rasmi untuk The Unforgivable, sebuah filem baharu yang dibintangi oleh Sandra Bullock, Vincent D’Onofrio, Jon Bernthal, Rob Morgan, dan Viola Davis. Filem ini diarahkan oleh Nora Fingscheidt (Explosive Disorder) dan diterbitkan oleh Graham King (The Departed and Bohemian Rhapsody).

Sandra Bullock memainkan peranan sebagai Ruth Slater, seorang wanita yang dibebaskan dari penjara selepas menjalani hukuman kerana jenayah kekerasan, yang memasuki semula masyarakat yang enggan memaafkan masa lalunya. Menghadapi penghakiman teruk dari tempat yang pernah dia panggil rumah, satu-satunya harapan untuk penebusan adalah mencari adik perempuan yang terasing yang terpaksa dia tinggalkan.

Fiem ini akan ditayangkan pada 10 Disember ini, hanya di Netflix.


15 Selebriti Hollywood Yang Mempunyai Wajah Seiras

Di dunia ini terdapat 7 manusia yang memiliki wajah yang hampir sama walaupun mereka bukanlah adik beradik kembar apatahlagi dalam satu keluarga. Tidak ketinggalan juga artis-artis terkenal Hollywood. Terdapat dikalangan mereka juga yang memiliki wajah yang hampir seiras, malah ada juga artis kalau diletakan bersebelahan kelihatan seperti adik-beradik kembar.

Disini kami tunjukan kepada korang 15 selebriti yang memiliki wajah yang hampir seirias.

JOSH BROLIN AND TOMMY LEE JONES

JESSICA CHASTAIN AND BRYCE DALLAS HOWARD

JEFFREY DEAN MORGAN AND JAVIER BARDEM

Kesemua nampak hampir serupa bukan? dalam 15 selebriti diatas, siapa yang paling nampak seiras? kitorang pilih Keira Knightley dan Natalie Portman.


Filem pemenang Oscar KING RICHARD Akan Ditayangkan Di HBO GO Pada 9 April Ini

Dari Warner Bros. Pictures, hadir filem terbaru King Richard, sebuah filem biografi yang memberi inspirasi tentang Richard William, seorang bapa yang tidak putus asa dalam memainkan peranan membesarkan dua atlet tenis paling berbakat dan luar biasa sepanjang zaman.

Filem sukan yang memenangi anugerah Oscar ini akan ditayangkan pada hari Sabtu, 9 April di HBO GO.

Diarahkan oleh Reinaldo Marcus Green (Monsters and Men), King Richard dibintangi Will Smith (Ali, The Pursuit of Happiness, Bad Boys for Life), yang memenangi ‘Pelakon Terbaik dalam Peranan Utama’ di Anugerah Akademi ke-94® untuk wataknya, Richard William, dan Aunjanue Ellis, yang memperoleh pencalonan ‘Pelakon Pembantu Wanita Terbaik’ Oscar®.

Penerbit Tim White, Trevor White dan Will Smith telah dicalonkan untuk hadiah ‘Filem Terbaik’. Lakon layar oleh Zach Baylin yang diberi penghormatan untuk ‘Lakon Layar Asal Terbaik’ manakala Pamela Martin (The Fighter) bertanding untuk kategori ‘Suntingan Filem Terbaik’. Lagu tema filem ‘Be Alive’ yang menampilkan lirik dan muzik oleh DIXSON dan Beyoncé, mendapat pencalonan ‘Lagu Asal Terbaik’.

Berdasarkan kisah benar yang akan memberi inspirasi kepada dunia, King Richard mengikuti perjalanan yang menaikkan semangat sebuah keluarga dengan keazaman yang tidak berbelah bahagi dan kepercayaan tanpa syarat yang akhirnya melahirkan dua legenda sukan terhebat dunia: Venus dan Serena Williams.

Berbekalkan visi yang jelas dan perancangan setebal 78 muka surat, Richard Williams (Smith) berazam untuk melakar dua anak perempuannya, Venus dan Serena, dalam sejarah. Latihan di gelanggang tenis Compton, California yang terbengkalai – hujan atau cerah – kanak-kanak perempuan dibentuk oleh komitmen bapa mereka yang tidak berputus asa dan perspektif ibu mereka yang seimbang dan gerak hati yang tajam, menentang segala kemungkinan yang kelihatan tidak dapat diatasi dan jangkaan lazim yang diletakkan di hadapan mereka.

Aunjanue Ellis (If Beale Street Could Talk, Quantico) melakonkan watak ibu kanak-kanak perempuan itu, Oracene “Brandy” Williams, Saniyya Sidney (Hidden Figures, Fences) memainkan peranan sebagai Venus Williams, Demi Singleton (Godfather of Harlem) sebagai Serena Williams, dengan Tony Goldwyn (siri Divergent, Scandal) sebagai jurulatih Paul Cohen dan Jon Bernthal (The Many Saints of Newark, Ford v Ferrari) sebagai jurulatih Rick Macci.

If Beale Street Could Talk, Quantico

Barisan pelakon essembel itu juga menampilkan Andy Bean (IT Chapter Two), Kevin Dunn (filem Transformers, Veep) dan Craig Tate (Greyhound).

Strim atau muat turun King Richard mulai 9 April di HBO GO. Juga nikmati filem blockbuster pemenang Oscar dan filem pemenang anugerah lain seperti Judas and the Black Messiah, Bohemian Rhapsody, Tenet dan banyak lagi di HBO GO.

Langgan HBO GO di atas talian di https://www.hbogoasia.my/ atau aplikasi mudah alih melalui App Store atau lay Store  dengan harga serendah RM23.30/bulan. Anda juga boleh mengakses HBO GO melalui Astro. HBO GO juga tersedia pada Android TV, Apple TV, LG TV dan Samsung Smart TV – serta dilengkapi dengan fungsi AirPlay dan Google Cast.